
— STIFTSPROST I. H. H. BROCHMANN 


Av overlæge KRISTEN ÅNDERSEN. 


Hvor kaster ikke livets og dødens vemod sin glans over hans 


skikkelse for oss som var glad i ham, nu da han for alltid 
er borte. 
Jeg ser ham klarest for mig i to situasjoner. 
Når han med lett bøiet hode kom inn for alteret i kirken. 
Han gik alltid inn fra alterets høire side, og han støttet på en 
for ham egen måte hånden mot alterets kant, idet han gikk 
forbi og med et hastig blikk så utover kirken. Det var ikke 
først og fremst menighetens tjener som kom inn. Det var 
Herrens tjener. Med ali den selvbevisste verdighet som en 
Herrens tjener har. Med all den ukunstlede ydmyghet en Her- 
rens tjener føler når han går sin Herres ærend. 
0 Og jeg husker ham som mennesket, som åndsmennesket, når 
Å han kom inn i selskapsværelset, lett bevegelig, strålende, alltid 
 optatt av en sak, alltid samlende om sig en klynge mennesker, 
som også blev optatt av sak. Jeg husker det underlige, tause, 
uforstående blik, hvormed han kunde møte snakk om andre, 
om personer. Det var ikke nettop moraliserende protest, det 
var bare dyp, ekte forundring over at mennesker dog kunde 
ha lyst til å snakke om hverandre i denne verden, som vår 
«å vidunderlig full av sak. 
Selv var han humanist. Nihil humani åa me alienum puio, 
det kunde staa som motto over hans liv. Alt: teologi, astro- 
- nomi, musikk, historie, — alt kunde hans hjerne opta, bear- 
— beide, innføre som et ledd i en personlighet. 
rå Hvor var han ikke en pryd for den kirke, hvis tjener han 
var. Og hvor må den ikke sørge. Ikke fordi han efter livets 

av menn med stiftsprost Brochmanns høie kultur. 

0 Vi som i en lang årrekke var hans sognebarn og som så- 
å danne samledes under hans prekestol, vi gjemmer minnet om 
disse hans underlige prekener. Der var intet av denne fly- 
øG tende, intetsigende veltalenhet over dem. Søkende var hans 


Dave? 


Kirke og kultur. XXXIIT. på 


kv lov nu er gått bort. Men fordi det blir så tynt i dens rekker — 


— form, likesom famlende innover mot dybdene undertiden. Men 

er det ikke nettop den rette form? Det rette uttrykk for dette: 


uendelig vanskelige vi kaller tro? Og nettop under dette sø- 


kende kunde der plutselig springe frem glimt av skjønnhet, 
lyn av sannhet, eller et stille suk fra det uutsigeliges verden 
inne i én. En fikk ting en aldri glemte. Jeg husker så godt 
et billede som ofte kom for mig efter disse prekener: det var 
som nogen stille hadde gått rundt og tørret støv av i mitt 
indre. 

Der var kanskje mange som mente at stiftsprost Broch- 
mann egentlig heller skulde vært professor enn prest. Jeg er 
ikke sikker på at det er riktig. Ganske visst: hans store lær- 
dom vilde visselig med heder kunnet fylle de krav som stilles 
til en universitetslærer. Men jeg tror stiftsprost Brochmanns 
hele anlegg manglet den ensidighetens konsentrasjon, som vår 
tids videnskapelighet stiller den videnskapelige spesialist. Han 
var om jeg så må si for meget humanist til å kunne be- 
grense sig. 

Nei. Han var prest av Guds nåde. Men han blev prest i 
en tid, da man ikke så særlig meget vurderer nettop dem som 
er «prester av Guds nåde». Han lå ikke for de «ferdigheter», 
som skaper popularitet i almindelig forstand. Der blev uvil- 
kårlig for megen avstand omkring ham. Hans personlighet 
skapte den avstand, med indre, verdig nødvendighet. 

Nu er det alt forbi. Tilbake er bare det han har efterlatt 
sig i sine skrifter. Jeg nevner nogen av dem. Som sogne- 
prest i Rødenes skrev han sitt bekjente arbeide: Lov og nåde. 
Det er en kritisk bearbeidelse av den Lutherske rettferdig- 
gjørelseslære, full av grundig innsikt, full av friske tilsprang 
til nye synspunkter. Den avhandling var for Brochmann kors- 
veien i hans liv. I den lå hans betydelige videnskapelige mu- 
ligheter innesluttet. Hans selvstendighet som teologisk tenker. 
Men hans selvstendighet på dette punkt blev knekket gjen- 
nem en hårdhendt og uforstående opposisjon, som for alltid 


frembragte et arr i hans sjel. Selv om han formådde å skjule 


det for andre, og vel delvis også for sig selv. 
Han frembragte ikke yderligere arbeider av videnskapelig 


karakter. Men hans prestehjerte skapte en rekke avhandlin- 
ger av praktisk opbyggelig art. Jeg nevner hans bok: Fader- 
vor og hans forklaring til de tre første evangelier i Luther- 
stiftelsens bibelverk. Og hans poetiske sinn skapte den vid- 

underlig vakre oversettelse av de 40 latinske salmer, som alltid 
«vil glede den norske kirke. 
| Sitt siste virkefelt fandt han som formann i den komité, 
som skulde revidere salmeboken. Med hele sin iver kastet 
han sig inn i dette arbeide, som gjennemførtes under tusen 
hemninger fra åndsområder, der var ham personlig helt frem- 
medartet. For mange av hans venner vil det føles som en 
glede, at han ikke oplevet den fullstendige avslutning av dette 
arbeide. Han vilde i en ganske særlig grad hatt betingelser 
Ørfor — ut fra sin tids syn — å arbeide med en ny salmebok. 
Men da måtte han også stått ganske anderledes fritt enn 
han nu gjorde. 

I den salmebok han var med å revidere har han imidlertid 
selv innført en ny salme. Jeg vet ikke nogen skjønnere måte 
å minnes ham på enn ved å gjengi den her. Den er et billede 
av hans sjel. 


Himlene, Herre, fortæller din ære, | 
Mesteren prises av hvælvingen blaa. i 
å Solen og maanen og stjernenes hære, 
ig sier os grant hvad din aand kan formaa. 
Ei er det ord eller tale som lyder; 

Over al jorden dog naar deres røst; 

pi Folkefærd alle det vidnesbyrd hører, 

Gjenklang det gir i hvert menneskebryst. 


på 

å Solen gaar frem som en brudgom i smykke, 

K løper sin bane med kraft som en helt, 

å Vækker av jorden til livsglædens lykke 

E: Skapningen al under himmelens telt. 

;. k Dag efter dag om din miskundhet melder, 

3 Som vore dager, saa styrke vi fik; 

; På Nathimlens blinkende øine fortæller: 

P Få Ei sover du om til hvile vi gik. 

e Herre, dit ord er vort ys fra det høie, 

7 Rent og fuldkomment og evig som du, 

> Aapner for sandhet og livet vort øie, 

Omvender sjælen, gir visdom i hu. 
| O, at jeg aldrig fra det maatte vanke! 


Glem hvad jeg syndet og lær mig dit bud! 
O, at jeg kunde i tale og tanke, 
Tækkes dig Herre, min klippe, min Gud! 

Når nu boken virkelig er der og er uigjenkaldelig fastslått 


i sin form, så synes jeg vi bare har rett til å møte den med 
ett eneste spørsmål: er den, eller er den ikke, en god gave 
til den norske kirkes gudstjeneste? — Alle andre måter å se 
den på, må nu overskygges av denne ene. 


Om en salmebok stort sett poetisk holder mål, er et viktig 


spørsmål. En sømfaring ut fra dette synspunkt vil alltid være 
en plikt, og det resultat vi her kommer til, vil vel være med 
å avgjøre om boken er kirkelig brukbar. Men som alene-syns- 
punkt må det foreløbig tre tilbake. 

Om vi er målmenn eller riksmålsmenn er ikke likegyldig 
overfor vår salme-smak. Der kan i dette spørsmål være flere 
veier å gå i Norges kirke. Men nu er denne vei valgt, og vi 
kan ikke da ta vårt stade på en annen vei, som vi måtte 
finne bedre, og bedømme den nye bok ut fra dette standpunkt. 

Om en salmebok bør fornyes ved tillegg (som den svenske 
nyss) eller ved en hel omarbeidelse, er en sak som der aldri 
blir enighet om. Vi kan ikke gi oss til nu å se på det frem- 
lagte arbeide for deri å finne beviser for eller imot disse 
alternativer. 

Vår rent personlige affinitet til visse salmer og sanger er 
ikke religiøst likegyldig. Vi blir glad i eller vi kan ikke bli 


glad i en salmebok, alt efter den grad hvori vi finner vår - 
egen tone igjen i den. Men om vi ikke har viljen, ja trangen — 


Q 


til her også å vise resignasjon, så er vi ikke kristne sam- 


fundsbarn, ikke kirkelige salmesangere. 

Derfor må alle, om aldri så berettigede og viktige, side- 
spørsmål vike for det ene centrale: er den fastslåtte salmebok 
alt i alt en god gave til den norske kirkes gudstjeneste? 

Til dette spørsmål svarer jeg for min part — og svarer det 
i full bevissthet både om svakheter og åbenbare misgrep som 
skjemmer boken — et avgjort ja. 

Så flinke som vi er blitt til å kritisere og til å kreve og til 
å gjøre våre særmeninger til de dominerende synspunkter, så 

bør der opfordres til en kirkelig innstilling av det øite som 


«skal sømfare kirkens bok. Det nytter ikke at vi snakker om 


vår kirketanke, vår kirkefølelse — og så, når det kommer 
til stykket, ikke vil bøie oss et grand inn under kirkefelles- 
skapets forpliktelse til å resignere overfor personlig forgodt- 
befinnende. 

Som de følgende blade vil vise, er dette synspunkt langt 
fra ensbetydende med at man skal tie og strø sann på også 
det som man oprøres over. Først ved fullt og helt å være 


klar over de ting hvori man avgjort opponerer, kan der bli 


noget verd i at man dog helhjertet går med og arbeider for 
fellesskapet. 

Man vil innvende at den nye salmebok slett ikke er uttrykk 
for nogen sikker fellesvilje. Jeg vil da innføre noget som 
kan synes prosaisk: nemlig det foreliggende faktum. Det fer- 
dige produkt skal ikke nu få lide fordi om der under dets 
tilblivelse har forekommet yderst beklagelige ting. På hvil- 


ken måte mener man der skulde være gått frem om vi skulde 


kunnet nå dertil at vi alle innrømmet at nu var virkelig fel- 
lesviljen uttrykt? Der må tilslutt gjøres noget. Det kan se 
ut som om tilfeldigheter og uvedkommende ting alt for meget 
har fått råde mens saken blev avgjort. Men der blev ialfall 
gått frem for å få det gjort best mulig. Og nu er det gjort. 
Gjort slik som det altså falt sig å gjøre det efter den kirkes 
ordning som vi lever i nu. Og nu er kjensgjermingen der. 


Hvor vil et samfund hen, og fremfor alt hvor vil et kirke- 


samfund hen, om man aldri vil anerkjenne noget som avgjort? 
Avgjort ialfall for den nærmeste tid? 

Det er slett ikke bare prosaisk dette med faktum. Nettop 
i slike tilsynelatende prosaiske ting er det at idéelle verdier 


har sitt øvelsesmateriale her på jord. Kirkebevisstheten har 


for øieblikket den prøve å stå om den vil anerkjenne at nu 
er en ny salmebok for den norske menighet et foreliggende 
faktum. 

Det skal undre mig om ikke enhver som går til studiet av 
den nye salmebok med denne innstillethet av sitt sinn, vil 
sanne at her er gitt vår kirke en god gave. 

Men for at bevisstheten herom skal bli fri og sterk, må 


intet stikkes under stol av det som ikke gjør det lett for*oss 


å bøie oss inn under fellesskapet og under kjensgjerningen. 

Ikke på den måte skal vi ofre våre personlige synspunkter 
og vår egen opfatning at vi bedøver kritikken. Frem skal 
den, nettop forat hver av oss kan vite at vi ikke her er glade 
fordi vi til punkt og prikk er enige og av den grunn tjener 
vår kirke, men at vi er glade fordi vi her har anledningen til 
å la det store hensyn overskygge vår egenhet, også hvor denne 
var berettiget. Det vilde jo likefrem vært et søvnens og fat- 
tigdommens tegn om der i vår kirke ikke kom en livlig kri- 
tikk av de mange ting i en ny salmebok som — med rette 
eller med urette — kan påtales. Også for eftertiden er det 
av betydning at våre nutidstanker om et slikt verk som sal- 
meboken er kommet klart til orde. 

En lykkelig salmeelsker vil det da uten tl gå slik at «Sor- 
gen og gleden, de vandre tilhobe» hos ham under et fremad- 
skridende bekjentskap med den nye salmebok. La oss ta sor- 
gen først. For at vi senere desto sterkere kan føle tryggheten 
ved det gode vi har fått og skal beholde. 


DEN SENESTE REVISJON. 


Da Gustav Jensens utkast kom, lød der et forferdelsens rop 
fra alle hold, fordi de gamle salmer omtrent alle var blitt 
ødelagt ved omdiktning. Det var også for såvidt med rette 
at Gustav Jensen hadde strøket Landstads navn fra titelbla- 
det og satt sitt eget istedet. Det var ikke lenger Landstads 
salmebok. 

Men så blev salmebok-komiteen nedsatt (biskop Tandberg, 
sogneprest Jørgen Brochmann, Theodor Caspari, fru Ragnhild 
Bretteville Jensen, prost Barstad og sokneprest Anders Hov- 
den, — de to siste som landsmålsrepresentanter). 

Det er karakteristisk for den ånd som komiteen ledet ar- 
beidet i, hvad en venn observerte da han engang besøkte komi- 
teens formann og satt og bladet i hans eksemplar av utkastet. 
Han fant et L anbragt i margen ut over hele boken, næsten 
ved hver eneste salme. På spørsmål om hvad dette L skulde 
bety, fikk han til svar at det betød: Tilbake til Landstad. 

Dette svar markerer et hovedpunkt i vår salmeboks historie. 
Det angir også det krav som praktisk talt hele vår kirke hadde 
reist da Gustav Jensens utkast blev bekjent. Tilbake til Land- 
stad! Og når nu resultatet av det hele idag foreligger, så 

Skal det være sagt at her er vi ved det som har reddet salme- 
- boken for oss. 

Komiteen gjeninnsatte Landstads navn også på titelbla- 
«det, og departementet har (selvfølgelig) beholdt dette. Det 
som departementet senere har tilføtet på titelbladet, gir imid- 
lertid et ikke helt sannferdig billede av hvordan det er gått > 
for sig. Der står nemlig nu at boken er «Revidert og forøket 
av stiftsprost Gustav Jensen — med bistand av en komité». 
Allerede av den enkle, grunnleggende kjensgjerning som er 
” referert i det foregående, fremgår det at disse ord er mis- 
visende. 

I nogen grad er kanskje en slik uttryksmåte, hvor G. J. 
skytes i forgrunnen, blitt mere berettiget enn man skulde hå 
ventet. Det viser sig nemlig at komité-forslaget senere på 
nogen vesentlige punkter er blitt ført tilbake til Gustav Jen- 
sens utkast, hvad der bidrar til at den endelige bok på flere 
måter er mere skadet enn man kunde forutse. 

Men om dette er Gustav Jensens skyld alene, er det ikke 
mulig for de ikke innviede å holde rede på. 

Saken er jo den at departementet gjorde en utrolig ting 
da komiteen var ferdig. Man stod da overfor de to i virke- 
ligheten stikk motsatte linjer: Landstad strøket og — Til- 
bake til Landstad. Der måtte jo her av den ansvarlige myn- 
dighet i vår kirke været truffet et valg. Istedetfor dette 
skjedde det ufattelige at departementet sendte komiteens for- 
slag til — Gustav Jensen til om-revisjon! 

Det tjener til ros både for G. J. og for komiteen at resul- 
tatet allikevel ikke er blitt verre enn det er. Her var jo en 
åpen motsetning tilstede. (Titelbladets «med bistand av» er 
et sterkt forskjønnet uttrykk for det virkelige sakforhold). 
Men det er — viser det sig — dog lykkedes komiteen stort 
sett å redde sitt prinsipp. Her har stiftsprosten, sikkert med 
ærlig smerte, i regelen ofret sitt eget. At komiteen til gjen- 
gjeld har gitt kjøp på viktige punkter, er alt for menneske- 
lig til at det i den givne situasjon kan klandres. Når vi først 
var kjørt inn i dette leie, må begge parter sies takk for at 
der dog i hovedsak ikke kom nogen ødeleggelse ut av det. 

Det siste som offentligheten hadde sett var komiteens ut- 
kast. Fra da av og til nu, det vil si i 6 — seks — år, har 
salmebokens skjebnespill foregått for nedrullet teppe. Når nu 

forhenget trekkes bort og vi oplever uventede overraskeiser, 
blir altså spørsmålet: hvem skyldes de? 

Svaret er ikke på langt nær så enkelt som man kunde tro. 
Det er ikke bare Gustav Jensen og komiteen som har stelt 
med boken. I løpet av de 6 år gikk jo nettop begge disse par- 
ter ut av arbeidet. Gustav Jensen døde og komiteen blev høi- 
tidelig opløst. I hvilken utstrekning Gustav Jensen personlig 
var medbestemmende ved den siste omarbeidelse, er derfor 
ikke åbenbart for nogen utenforstående. Han innsatte bibel- 
selskapets sekretær, pastor L. Koren til sin executor testamenti 
i salmebokrevisjonen. Og til å representere det annet hold 
opnevnte departementet sogneprest Jørgen Brochmann, som 
hadde vært den nu opløste komités formann efter biskop 
Tandberg. 

Efter det innblikk man har kunnet få av arbeidets gang i 
disse år, synes det hevet over tvil at Brochmann har nedlagt 
et så stort og så godt arbeide til salmebokens beste, at han i 
det endelige verk hadde fortjent den hedersplass å bli nevnt 
ved siden av Gustav Jensen, som arbeidets bærende (red- 
dende) kraft. 

Men dermed er vi ikke ferdig med dem som har hatt skjeb- 
netråder i sin hånd i denne store sak. I denne tilhyllede peri- 
ode har der foruten G. J., Brochmann og Koren vært andre, 
både personer og hensyn, som har gjort innflytelse gjeldende 
— om til godt eller til det ikke gode er det oss utenforstående 
forment å avgjøre. På spørsmålet om hvorfor så meget gam- 
melt arvegull var fjernet eller ombyttet med tarvelig tidsvare, 
svarte sogneprest Brochmann med det ene ord: skolen. Man 
fikk av hans foredrag under presteforeningens generalforsam- 
ling inntrykket av at der bak denne hans oplysning skjulte 
sig en sum av lidelse og en ikke en liten porsjon harme; 
dette var hvad den gamle kirkens stilskjønner hadde måttet 
føle ved at han blev tvunget til å arbeide med påholden penn 
under behandlingen av de hellige tekster. Vi andre måtte 
spørre oss selv: men hvem er da «skolen»? Her måtte jo stå 


reale fordringshavere bak. Hvem de er — om det er depar- 
tementet eller andre — er til denne dag en lukket hemme- 
lighet. 


Vi har altså mange krefter som har vært i virksomhet i 
disse seks år. Vi vet tildels ikke engang hvem de er. Vi vet 

ikke hvilke av de nye rettelser er skjedd under protest. Vi 
* vet ikke hvor Gustav Jensen, L. Koren eller Brochmann har 
hatt avgjørelsen *'). For ikke å gjøre nogen urett eller å gi 
nogen ære på de andres bekostning vil vi derfor måtte kalle 
dette, det tredje avsnitt i salmeboksarbeidets gang, for det 
anonyme tidsrum. Nedenfor vil vi da skille ut de særlige ret- 
telser som er blitt gjort i denne epoke*). 


DE SKADEDE SALMER. 


Det som aller først slår en ved lesning av den reviderte 
salmebok er at næsten alle kjente salmer har fått en eller 
annen «rettelse». Kommer De når De blader i salmeboken til 
en gammel salme, som Deres øie fanger med glede, kan De 
næsten være sikker på at De i den vil opdage noget som gjør 
Dem sorg, ja kanskje vekker Deres harme. Dog vil De nok 
opdage at enkelte rettelser var nødvendige, og at andre virke- 
lig er så gode at det bare er vår vane som støter sig på dem. 
Men andre ganger øiner vi intet annet enn urimelig vilkår- 
lighet. Vi visste fra komiteens trykte forslag (1918) at slikt 
måtte vi være forberedt på; men mange av OSS hadde håpet 
på at den samstemte offentlige kritikk vilde ha fruktet og 
ha reddet oss fra det aller verste. Det venter oss derfor skuf- 
felser, først ved at det vi hadde sett hos komiteen, er blitt 
stående, dernæst ved at nye, og ofte verre ting, er kommet 
til — dels fra Gustav Jensens utkast, dels fra de anonymes 
periode. 

7) Forholdet kompliceres yderligere ved at også den samlede komité 
har hatt et møte efter at dens utkast var trykt, og i dette møte 
har vedtatt en del endringer. Hvilke disse er, er ukjent. — Endelig 
har vi også overføringen til nyeste rettskrivning som blev foretatt 
i departementets skolekonsulent-kontor. 

?) Det forvirret formløse i Kirkedepartementets rolle ved behandlingen 
av salmeboken har fått sitt monument i den forbløffende oplysning 
på titelbladets bakside at boken er autoriseret to ganger (8. okt. 1920 
og 15. febr. 1924). Det må være et særsyn at en bok som bare er 
utkommet én gang, er autorisert to ganger! Hvad skal der være 
godt for nu å nevne den første gang? Det ligger også nær å spørre 
om alle de rettelser som vitterlig er foretatt siden siste autorisasjon 
(efter 15. febr. 1924) altså simpelthen er u-autoriserte? — Nu ja, 
dette er pirk og formalia og det gjør godt en gang å se at selve 
departementet har humor på dette område: to gange autorisert og dog 
ikke effektivt! 

Om forandring av salmetekster i det hele er der ikke her 
grunn til å tale. Personlig har jeg tidligere fremholdt at jeg 
finner det ganske forkastelig å omredigere salmer bare for 
å få korrekt sprog eller for å få rimene til å passe med ny 
rettskrivning. Jeg er her ganske enig med overlæge Kristen 
Andersen som sier: «Det er noget opbyggende i å bevare de 
gamle former så lenge de på nogen måte kan bevares. Disse 
gamle rituelle former og formler har over sig noget av den 
stillhet, skjønhet og fred som hviler over en gammel tilgrodd — 
vei i motsetning til alfarveiens stemning. ... En viss fjern- 
het i tankeform og sprogform kan mangen gang tjene den 
religiøse inderlighet». 

Men dels skylder vi nu komiteen takk fordi den i stor ut- 
strekning har reddet oss fra den makadamisering av salmene 
som det første utkast hadde gjennemført. Og dels nytter det 
ikke nu å reise prinsippdebatten, for nu spørres det bare 
rent praktisk: er det til beste for vår kirke å innføre den 
nye Landstad eller skal vi beholde den gamle? 

Og her vil de skadede salmer være den store vanskelighet. 
Vi mener ikke med skadede salmer dette at deres poetiske 
originalpreg er skadet — vi forbigår her hvad der kan være 
å si om forholdsvis ukjente salmer i så måte. (Der var meget 
å si!) Skaden, slik som den umiddelbart vil fornemmes av 
enhver som har sin opbyggelse i salmene, gjelder de kjære 
linjer og vendinger. 

Der er virkelig utrolig meget som er skadet, både i komi- 
teens forslag og nu i den endelige utgave. 


A. KOMITEENS RETTELSER. 


Vi hadde i det lengste håpet at den enstemmige kritikk som 
beklaget forandringen av siste vers i Kirken, den er et gam- 
melt hus, skulde ha fruktet. Men det gamle: «der hvor det 
pleiet å klinge» er virkelig uigjenkaldelig frarøvet oss. Ver- 
«set lyder nu med rettelsene uthevet (R. 7238.7): 


Give da Gud, hvor vi skal bo, 
Alltid når klokkene ringer, 
Folket må samles i Jesu tro, 
Der hvor fra oven det klinger: 

Her er det «skolen» som er avgjørende — må man formode. 
.- Det skal ikke gå an å bruke flertallsformen: klokkene ringe 
— derfor må tradisjonskjernen kastes bort. Hele pilgrims- 
toget fra fedrenes kirke lød jo i linjen: der hvor det pleiet 
å klinge. Man spørr uvilkårlig om det da virkelig er kirke- 
gjengerne som skal settes på skolebenken, eller om det ikke . 
omvendt er skolen som skal på kirkebenken? 
I «Den tro som Jesum favner» (L. 275, R. 257) stod der 
i vers 6: 


frisk op I svage hjerter 
og fatter freidig mod. 


Her er verbalformen «fatter» en tostreksfeil i lste middel, 
og derfor skal nu kirken synge: 


frisk op I svake hjerter 
og fatt et freidig mot. 


Verre blir det når nadverdsgjestene næste gang skal synge 
takkehymnen efter nadverden. Den gamle og den nye form 
stillet ved siden av hverandre. 


PE NLI: R. nr. 711. 


Q Jesu, søde Jesu, dig 

Ske Hjertens Tak evindelig. 
Som med dit eget Kjød og Blod 
Saa kjærlig mig bespise lod! 


Bryd ud, min Sjæl, med Tak, og 
siig; 
O hvor er jeg nu bleven rig! 
Min Jesus i mitt Hjerte bor, 
"Pak, tak, hvad er min Glæde stor! 


O Jesus Krist, vår Herre kjær, 
Til evig tid du priset vær, 
Som nu ditt eget kjød og blod 
Mig gav til hjertestyrke god! 


Bryt ut, min sjel, med takk og si: 

O kjærlighet vidunderlig! 

Min Jesus i mitt hjerte bor, 

Takk, takk, hvor er min glæde 
stor! 


Enhver nadverdgjest vil kjenne at nogen av de kjæreste og 
sterkeste ord er tatt fra ham når linjene «så kjærlig mig 
bespise lod» og «0, hvor er jeg nu bleven rik», er ombyttet. 

Og tenk så på en så elsket og brukt salme som L. 238: 
Dype stille, sterke milde, — linjer som barn og voksne kan 
utenad. Tenk på klangen i ordene: 


rope, kalde 
hjerter alle 


til den gode hyrdes favn. 

Fordi grammatikerne mener at barna ikke kan tåle formen 
«kalde» — det må være: kalder —, så skal all menigheten 
herefter synge: 


kalder, beder, 
sjele leder 


— — — 


Det sander sig sandelig at skolen er kirkens herre i denne 
generasjon; men når vi nu kommer til «Vår Gud han er så 
fast en borg», så skulde vi jo ventet at ialfall denne borgen 
hadde holdt stand. Men nei, der er i stedet gått troll i de 
sterke ord i vers 2. 


vi vare snart nedhugne. 


Ordene med den gamle malmklang har en trestreksfeil i 
formen «vi vare». Det måtte rettes til «var», og for rytmens 
skyld måtte der da et nytt ord til å fylle ut. Det er blitt: 


vi var helt snart nedhugne. 


Men kan da skolen være fornøiet med dette? «Nedhugne» 
er ikke uniformeret skolesprog. Og hvad er det for en 
(dansk?) vending: helt snart? Når en slik kjernesalme ikke 
kunde avgjørende «rettes», så er det — selv ut fra skolens 
eller komiteens synspunkt — ufattelig hvorfor den gamle 
sprogfeil skulde ombyttes med en ny og verre? Her er Gustav 
Jensen konsekvent. Han ryddet op til bunds. (254): 


Vor egen magt er intet værd, 
Vi fik snart banesaaret, 

Men een gaar frem i denne færd, 
Av Gud til sevr utkåret. 


Selv hvor den nye salmebok blir innført vil det vare en 
generasjon innen salmesangen godtar denne rettelse. Salmer 
som alle kan utenad nytter det litet å rette i den trykte tekst 
som ingen ser i. Dette vil nok komme til å gjelde en rekke 
av de kjente salmer. 

Mon nogen kan få sig til å synge: Gud skal alting lage? 
(Her er komiteen og G. J. enige, — men hvem fler?) 

En liten forandring i «Den store hvite flokk» (nr. 619) 
er påfallende unødig: «Den store hvite flokk å se» istedetfor: 
vi se. (Den danske original har selvfølgelig: vi se). 

Blandt salmer som er skadet ved at vers er bortoperert vil 
- jeg nevne L. 278: Synes det i kors og pine. Hvorfor er (nu 
nr. 259) det deilige vers 3 sløtfet: 


Gud kan al min trang formilde, 
Om det aldrig så gikk ilde, 
bær til mig den tyngste dag 
mer end Faders hjertelag. 


For mange beklemte sinn som har denne salme kjær (og 
det er ikke få ut over i menighetene), vil også omredaksjonen 
av de senere vers være en stor skuffelse. 

Som eksempel på oversatte nye salmer som er skadet, nevner 
jeg Topelius, omarbeidet av G. J. (Se svensk psalmebok nr. 
647): Hvor herlig vidner land og hav (R. 150). Her kommer 
i annet vers plutselig et ord dumpende som virker som sten 
i brød, (der er tale om jorden i vinterhi) : 


Nu har den endt sin arbeidsdag, 
Den føier sig i ditt behag 

Og legger av sit smykke. 

Nu hviler den fra aarets strid 

Og venter næste arbeidstid 

Med taal og uten nykke. 


Hadde uttrykket vært gammelt hos oss, så kunde det ha 
gått, kanskje. Men alle slike gamle uttrykk er jo nettop fjer- 
net — for «smakens» skyld. Hvorfor så sette inn nye?') 

Et sted hvor det er mulig at en annen melodi kunde rettet 
skaden, men den nu ubehagelig fremheves av tonen er Jonas 
Dahls: Gjør din gjerning, Gud til ære» (R. 224). Prøv å 
synge vers 2 til melodien «Jesum, Jesum, Jesum sikter»: 


Som i Nasaret så stille 
Jesus modnedes til mann, 
Skal mitt hjerte i min lille 
Gjerning modnes likedan. 


1) Et ord om melodien til denne salmen av Topelius. Den svenske sal- 
mebok har her en enkel, sterk melodi av Nathan Söderblom. Hvorfor 
kunde man ikke brukt den? Ord av Topelius, tone av Söderblom — 
det vilde vel ikke vært nogen dårlig kombinasjon? Her også — efter 
et flyktig blikk i koralboken — et spørsmål: når man tar inn en 
oversettelse av den svenske kirkes nye «nasjonal»salme (Eklunds: Få- 
dernas kyrka), hvorfor iallverden da kassere dens lengst innsungne 
ypperlige originalmelodi (Auléns) ? 

Det er ikke på denne måte humor bør innføres i kirken. 

— Alt hvad der her er beklaget av skader måtte vi som sagt 
være forberedt på. Verre er det med det som vi ikke kunde 
tenke oss å bli budt: 


B. DE ANONYME RETTELSER. 


Hvor inngripende ting der er foretatt med salmeboken efter 
at den forlot revisjonskomiteen illustreres om man bare nevner 
at fire slike salmer som Lover den Herre — O Helligånd kom 


til oss ned Påskemorgen slukker sorgen — Her kommer 
dine arme små er blitt klusset med, ganske sterkt og ganske 
unødig. 


Det yndefulle og varme billede, hentet direkte fra Jesus 
selv, som vi har i Lover den Herre vers 3: 


Han som fra nød 
Gjemmer dig udi sit skjød 
Kyllingen ind til sig tager, 


og som komiteen hadde beholdt, er nu ført tilbake til Gustav 
Jensens form (R. 157), hvor billedet er avløst av bare ord: 


Han som fra nød 
Fawvner dig ømt i sitt skjød, 
Gjemmer for sorger og plager. 


Ikke stort bedre er det gått med de dypt innsungne linjer 
av <O Helligånd kom til oss ned» (L. 19): 


Giv tro, 

Giv ro, 

Lær at håbe, 
Hjælp at råbe. 


Vi skal nu synge: 


Lær å bede, 
Send oss glede 


hvad der likefrem virker forstyrrende. Send oss glede! (Ret- 
telsen er fra G. J., men hvem har ansvaret for at den er trum- 
fet igjennem, stikk imot komiteen?) | 
I «Påskemorgen» (R. 338) forskrekkes vi ved å finne ret- 
telse i det høitidsfulle vers 7: Fagert i skare, op vi fare, op 

vi fare fra grav til sky. Det skal herefter lyde: Fagre ska- 
. ver opad farer. Det aktuelle «vi» og det varme samfunds- 


betonede «i skare» var kristelige verdier som her er veiet 
mot det lille sproglig ukorrekte: vi fare — og funnet for: 
lette! Av hvem? 

Å forandre de salmene vi synger juleaften skulde man tro: 
ingen hadde forvovenhet til. Men ikke bare er dette nu 
skjedd, — man har endog utvalgt det vers av den mest sungne 
julesalme (Her kommer dine arme små) som dessuten er det 


mest sungne også utenfor julen, nemlig vers 6 som nu i mange: 
kirker synges efter trosbekjennelsen, og som i disse kirker 


uten sammenligning er det meninghetssvar som synges fyl-- 
digst. Det hadde i komiteen fått beholde sin gamle form: 


La verden ei med all sin makt 
oss rokke fra vår dåbes pakt. 


Men nu skal det lyde: 


La verden ei med all sin makt 
oss vende bort fra dåbens pakt. 


Tenke sig dette pregnante, malerisk sterke rokke — bort-- 


byttet med det svake, forterskede vende bort. Det skal for- 


mentlig undskyldes med at barna ikke kunde synge «dåbes». 


3 Men hvad tror De barna sier når de får se forandringen? 
De blir beklemt på de voksnes vegne. 


Disse fire tilfeller er eksempler nok på uforsvarlige og 
hensiktsløse rettelser i de aller mest sungne salmer. Og jeg: 
tenker at komiteens medlemmer har gjort store øine da de 
så dem innført. Rettelsene tilhører alle de forslag fra G. 4., 


«som vår kirke måtte gå ut fra at vi ved komiteen var sikret 


mot å få inn. 


"Én be». ie Jada Ga Ne 
5 rn OE I 


Men også helt nye påfunn har fått innpass. Således i 


Å «Å, hvor er jeg vel til mode, siden jeg min Jesus fant» (L. 


279, R. 258). Her hadde komiteen og G. J. hver sitt for- 
slag til rettelse. G. J. (267) hadde: «Å hvor er jeg vel til 
mode, siden jeg min Jesus fandt, da jeg kom og på ham 
trode». Komiteen beholdt vel til mode, men syntes ikke at 
trode gikk an (med rette). Derfor satte den inn: «da jeg: 
kom og faldt til fote» — altså rimene mode—fote. 

Men nu innfinner de anonyme sig og gjør det vidunder- 
lige funn: «Da jeg mig til ham betrodde». Vi får altså rimet 
til mode — betrodde. Her var da ellers et tilfelle hvor den 
nyeste rettskrivning som en ren Kolumbus kunde løst knuten. 
Efter den kunde det jo skrives: vel til mote — og så rimet jo 
det gamle «til fote» fullstendig: Å, hvor er jeg vel til mote, 
siden jeg min Jesus fant, da jeg kom og falt til fote, all min 
sorg med ett forsvant. Her har man virkelig gått over alt 
for mange bekker efter vann. Og nu skal det altså for frem- 
tiden lyde: Å, hvor er jeg vel til mode, siden jeg min Jesus 
fant, da jeg mig til ham betrodde, all min sorg med ett for- 
svant. — Man tror ikke sine egne øine! 

I den dypt innsungne L. 298: I Jesu søger jeg min fred, 
har vers 4 linjene: Immanuel Alene vel Husvale kan min 
arme sjæl, Og frelse af al fare. — Den siste linje er nu 
ombyttet med: «Og give fryd for tåre». Da denne salme 
neppe brukes på skolen, kan dette hensyn ikke her være > 
brukt. Men hvilket da?*) 


Siden vi taler om de anonymes ansvar, så la oss med det 
samme nevne at de har tillatt sig ganske utilbørlig også å 
røre ved salmeutvalget. Der er tatt inn en rekke salmer som 
synes litet heldige, dels slike som var strøket av komiteen, 
Gels slike som ingen har anet at man tenkte på å ta op. 486 
(av Brorson) er sikkerlig en død salme fra første stund av. 
282 (av Jonas Dahl) hører til hans minst heldige. Det er 
synd mot forfatteren her å citere den, da f. eks. v. 4 like- 
frem virker på våre smilebånd. Den forekom ikke i noget 
tidligere forslag, hverken hos G. J. eller hos komiteen. Det 
er dessuten en urett mot Jonas Dahl at den er tatt inn. 

Til gjengjeld for de adskillige uventede salmer som vi fin- 
ner, er andre som var gode — tatt ut. Avdelingen for Brude- 


*) Under min gjennemlesning av salmeboken støtte jeg på en ren 
chikane. Det var i nr. 382, hvor Kingo ønsker: «Gid din kirke hos 
oss står som en vannet urtegård» Nu er urtegård blitt til — kir- 
kegård. «Giv din kirke hos oss står som en vannet kirkegård,» står 
der virkelig! — Jeg har henvendt mig om dette til en av komiteens | 
medlemmer, og jeg har grunn til å tro at ordet nu vil bli endret i de 
følgende utgaver av salmeboken. Man bør straks i de utleverte 


eksemplarer rette ordet. (Urtegård er jo beholdt annetsteds, f. eks. 
i nr. 303 og i nr. 11. 1). | 

wielse skulde man ventet at en salmebok som roser sig av 

å tilgodese livets behov, hadde beriket. Den er istedet påfal- 
lende, ja unødig fattig. Komiteen og G. J. hadde dog begge 
den nu meget sungne salme av biskop Bang. Den er nu sun- 
ket i jorden! Uten erstatning. Stiftsprost Pauli har ople- 
vet en anonym Bessermacher til sin «Jert hus skal I bygge». 
G. J. og komiteen hadde begge vært redd for «Jert», og de 
satte da: «I huset skal bygge». Nu derimot: I bygge skal 
huset — hvad der dog i skolen vil bli rettet som unaturlig 
ordfølge. 

Helt uforklarlig er det at en salme som L. 368 har kunnet 
sløifes både av G. J. og komiteen. Men der lød så sterke rop 
på den, at komiteens formann lot oss få den trøst at den 
skulde komme inn igjen. De anonyme har dog fått den siøi- 
fet. Den er i salmeboken det eneste sted hvor de mange tvi- 
lende sjeler føler frelserhånden nettop utstrakt mot sig, Og 
den er for mange, både forgårdsmennesker og kjempende 
kristne en dyrebar salme: Jesus staar og rækker hænder til 
de arme sjæle ud, Tvilen ser og troen kjenner, siger: Herre 
min og Gud. Fuld av Himlens kjærlighed byder han dem 
ånd og fred. — Vi som elsker den, får skrive den av på per- 
men. Men vår kirke kan aldri mer gjennem denne salme få 
hilse sine forgårdsbarn i denne Jesu ånd!*) 

— For at rett skal være rett, vil jeg dog nevne at jeg har 
funnet et sted, et ganske viktig sted, hvor de anonyme har 
ført oss tilbake til Landstad, mens både G. J. og komiteen 
hadde været på avveie. Det er i det kjente vers av L. 280: 


Mitt hjerte, det vil være 
Kun ditt evindelig. 

Kun dig, så vil jeg følge 
henover dypets bølge, 

O, drag og hold du mig. 


1) Det er muligens karakteristisk for en manglende tone i vår kirkes 
forkynnelse når komiteen forteller at landets proster har innberettet 
at denne salme sjelden blev brukt av prestene. Hvis dette holder 
stikk, så betyr det at prestene alt for meget overser behovet for at 
Jesu hilsen til dem som kjemper med tvilen, får ord i vår kirke. 
Desto nødvendigere vilde det også været at denne hilsen hadde sitt 
sted i salmeboken. 


Kirke og kultur. XXXIII. 34 

Den eneste forandring er det lille ord henover (istedetfor: 
alt over dypets bølge), og selv om dette var ganske unødig 
å rette, så er det dog ingen egentlig skade. Det som var 
innsatt av G. J. og av komiteen var alt sammen skadelig, 
og vi må være glad at nogen har befriet oss fra det. (Det 
er sannsynlig at tilbakeføringen skyldes et tilleggsforslag fra. 
komiteen selv”). 


C. DISKUTABLE RETTELSER. 


Alt hvad der er anført i det foregående, er efter mitt 
skjønn uomtvistelige feilgrep og ubotelig skade. Der vil her 
neppe være nogen meningsforskjell. Et stort felt for avvikende 
meninger åpner sig derimot om vi tar en rekke andre, kjente 
og mindre kjente, salmer hvor det gamle er omdiktet fordi 
det hadde en tvilsom formning. Jeg skal ikke gå nærmere 
inn på dette kapitel. Ved gjentagen beskjeftigelse med disse 
salmer, finner jeg mig bedre og bedre til rette med endringene. 
Dette gjelder f. eks. alle høitidsversene — til juledag, påske- 
dag og pinsedag. Her vil man ialfall finne både tap og vin- 


ning. La oss anføre Birgitte Boyes juledagsvers som det nu 
er omdiktet: 


En frelser er oss født idag, 
I mennesker Guds velbehag, 
Gud være pris og ære! 

Nu er han født i Davids stad 
Den Sønn som englene tilbad, 
Velsignet evig være! 

Min sjel 

kjenn vel 

Denne nåde 

Fri fra våde, 

Met ditt øie 

Nu ved lyset fra det høie! 


De første linjer er der i det vesentlige enighet om mellem: 
G. J. og komiteen. Men i den siste linje hadde Jensen virke- 
lig beholdt det gamle, festlige: ved opgangen av det høie. At 


') Det samme er tilfellet med L. 545: Nu lover Herrens navn (R23)4 
Her blev komiteens endring påtalt av M. Gjessing i K. & K., og 
Brochmann svarte at komiteen ikke skulde være påståelig. Det ukel- 
dige er også virkelig kommet bort. 

ikke G. J. her kunde fått sin vilje når det denne gang var 
* ham som hevdet komiteens prinsipp! 

Diskuteres kan også endringen av Lov og takk og evig ære 
(R. 54). Har man sunget den nogen ganger i den nye form, 
tror jeg man blir glad i den. Men dens gjennemgripende revi- 
sjon er unektelig et slemt pluss av forvirrende fremmethet 
for alle som kunde salmen utenat — og hvem er ikke det 
tilfellet med? 


Når vi ser tilbake på hvad der viser sig å være gjort ukjen- 
nelig av kjære gamle ting, så kan det ikke undgås at vårt 
hjerte snører sig sammen. Man går jo til den nye salmebok 
med en eiendommelig følelse av at man her skal møte sitt eget 
hjem i en ny skikkelse. Og sønnen som er vokset op der, spei- 
der ganske naturlig aller først efter de kjære, fredede steder 
for å se om der er rørt ved dem. Han kan glede sig når 
åbenbar skrøpelighet hos det gamle er utbedret. Men når de 
gamle ornamenter er blitt saget tvers over i sin krone fordi 
det har behaget snekkerne å senke taket en meter, og det av 
denne vilkårlige grunn er blitt for lavt for tradisjonens bue- 
former, da brenner det i sønnens sinn. Og her finner han at 
der er kuttet av, for oven og for neden, med sag og med øks. 
Det vil i adskillige år fremover vedbli å blø fra de sår våre 
gamle salmeformer har fått. 

Men når dette uttales, så må der noget føies til, — 
for at vi skal være rettferdige. Og det er at de vers som er 
endret dog bare er en ganske liten brøkdel av det hele. Især 
gjelder dette når vi bare har for øie denslags rettelser som 
overhodet kan tenkes å genere nogen. Salmeboken har 4377 vers. 
Jeg har ikke tellet efter hvor mange av dem som er uforan- 
 drede. Men de merkbare rettelser treffer — efter mitt skjønn 

— ikke mere enn 5 pet. av det samlede versantall. Det er 
riktignok disse 5 pet. som aller først vekker vår opmerksom- 
het og vårt anstøt. Men jo tydeligere vi har øie på dem, des 
mindre behøver vi å snuble i dem hvis vi ikke vil. Stort sett 
er der i denne revisjon vist større pietet mot det gamle enn 
den som Landstad selv utviste da han fremla sitt utkast. 

Dette er et faktum, selv om det i og for sig ikke gir oss 
noget å rose Oss av. Situasjonen er nu en helt annen — 0g 

mennene helt andre. Men vi kan likefullt ikke overse dette 
faktum. I det store og hele har vi beholdt Landstad — tross 
alt. Landstad var jo selv en radikal revisor. Han vilde nok 
ha det gamle med, men han var djerv til å ville føre det over 
i nutiden. 

Dette gjelder også sproget. Fra lektor Halkild Nielsens ar- 
tikkel i forrige hefte vil man ha sett at Landstads sproglige 
revolusjon var så radikal at enklete av hans ordformer først 
er blitt offisielle ved reformen av 1917! Mange av de ord 
og vendinger ham vilde hatt inn dengang, vilde idag fremkalt 
et ramaskrik om de var blitt foreslått. Når vi er gått frem- 
over i sproglige former, så er det ialfall pietet mot Landstads 
ånd at vi nu lar dem få plass i salmeboken. 

Selv om det vel neppe er i hans ånd at rettskrivningen er i 
den grad umiformeret. 


OM RETTSKRIVNINGEN 


i den nye salmebok har Kirke og Kultur før uttalt at det er 
meningsløst å sette Kingo, Brorson og Grundtvig over i stave- 
måten av 1917. Det er atter skolen som er ute — skolen som 
dog i sine egne lesebøker forlanger optatt prøver på svensk 
og dansk lesestoff. Det er gammel nordmanns sed å kunne 
favne vidt i kultur- og ånds-former. Men nu lever vi under 
formynderskap av et spartansk puristeri. 

Kristenliv har imidlertid ikke — hverken i ånd eller bokstav 
— nogen autorisert rettskrivning — og salmeboken skal være 
billedet av en enhet i mangfoldighet, både av tider og typer. 
Hvad skulde der være i veien for at jeg i min salmebok hadde 
den fornemste engelske og tyske, og selvfølgelig svenske og 
danske salme i originalsproget? Det vilde høve godt med 
gammel norsk kirkekultur, — høve godt f. eks. med den ut- 
synets ånd som planla Nidarosdomen. Enn si da at de gamle 
salmer vi har erhvervet i eldre tider, får beholde sin stil! 

Men vi har altså ikke lenger noget valg. Vi må ta det som 
det er. Og da vil jeg si — nettop fordi jeg har kritisert prin- 
sippet sterkt — at overføringen fra 1907. til 1917 er meget 
fint gjort. Det viser sig at det er 1907 som gjorde det verste 
avbrekk i salmenes sproglige billede. 1917 har i forhold der- 

til virket ganske lindt. Konsulent Grenness har her gjort for- 
 .tjenstfullt arbeide. 

Jeg anser altså uniformeringen i alle fall som et kulturtap, 
men vårt øie vil ganske visst venne sig snart til disse nye ord- 
billeder, så nogen direkte ulempe vil dette med rettskrivningen 
sikkert bare bli for den elste generasjon eller for de uvillig 
stemte. 

En slik smakløshet som «Jesus din søte forening» skyldes 
G. J. og komiteen. Når man tillot så mange andre inkonse- 
”kvenser og når man for en gangs skyld beholdt selve ordet 
(som ellers er ombyttet med kjære eller gode), så kunde man 
sandelig også gjerne latt oss beholde det i stavemåten: søde. 

Rent forkastelig, og et likefrem innhugg i salmestemningen 
er utslettelsen av alle latinske bøiningsformer av navnet Jesus. 
Vi har fått beholde: «Den tro som Jesum favner». Men ellers 
er Jesum ombyttet med Jesus — selv på de steder hvor det 
vil øve en rent sønderskjærende virkning på stemningen. Fra 
en skole hvor den nye bok er tatt i bruk forteller en lærerinne 
at da barna forleden skulde synge: «Jesus, Jesus, Jesus 
sikter o. s. v.», så utbrøt de: «Nei, men dette blir jo bare 
s'er det, frøken!» AIl denne hvislelyd er desverre for oss 
norske i slekt med en sentimentalitet som vi helst skulde befri 
Jesu skikkelse for. 

Hvis denne nivellering er skjedd av hensyn til skolen, så 
gav barna ovenfor svar godt nok. Er den skjedd av hensyn 
til vårt bondefolk, så tør jeg forsikre at kultursynet der, utover 
bygdene, er så vidtfavnende at man nettop setter pris på de 
gamle latinske reminiscenser. Fremtiden vil se med undring 
på vår utslettelse av disse gamle farver! 

Et ord som gråte kan vi meget godt i salmestil bruke i 
- formen greder. Derimot ikke i formen grete. Salmeboken 
har alle tre. I nr. 305 heter det: Over Kedron Jesus treder, 

— verden ler, men Jesus greder, å, vi burde gråte blod! 
— (Jeg er forresten ikke sikker på om ikke denne vekslen i 
ordform kan være ganske virksom og manende: Jesus greder 
— men vi burde gråte). Verre er det i Påskemorgen, hvor i 
vers 2: helvete greter, himlen sig gleder; men i vers 5: mørket 
greder. Dette er for meget virvar i en og samme salme til 
at det kan være tilfældig. Men <«trykkfeilsdjevelen» kunde 
ikke ha gjort det bedre! 

At imperativformen: «Våkn op du som sover» er en litterær 
og død form vilde gjort det fullt berettiget å skrive Vågn. — 
Også ellers er der lignende ting å støte sig på, men i det hele 
er der litet av denslags, og meget mindre enn man kunde 
fryktet. Inkonsekvensene har tilsist dog fått sin rett, og 
skolemesterlinjalen har fått mange bulker, heldigvis. 


DE GJENOPSTANDNE SALMER. 


Men vår vandring i det gamle hus er ikke tilende. Vi vilde 
bli gla i det igjen, og vi tok nettop derfor alt ubehaget først — 
og vi tok det såvidt mulig tilbunds, for at vi kunde være fri 
for senere overraskelser. Det som nu forestår oss er bekjent- 
skapet med de gjenopstandne salmer og med den store berikelse 
ved nye ting. Og vi vandrer ikke lenge i salmebokens gange 
før vi forstår at her er allikevel hovedoplevelsen. I alfall for 
den som ikke har fått sure øine gjennem skuffelsene. 

Gjennem det som før var offentliggjort visste vi jo at 
ker var revisjonsarbeidets kjerne. Det vil ikke være nødven- 
dig å gjenta nu hvad der nylig er sagt om dette her i tids- 
skriftet. (Ragnhild Bretteville Jensen i aprilheftet 1925, hvor 
der også er optrykt et utvalg av de nye salmer). Nu kan 
man jo dessuten forutsette at den nye salmebok er i hver inte- 
ressert manns hånd. Og da kan man gjøre opdagerferd selv. 
For mig har dette uten sammenligning været den store ople- 
velse når jeg 1 de siste to måneder efterhvert har lest og sun- 
get mig gjennem boken helt fra nr. 1 til nr. 886. Mens salme- 
boken før hadde sitt preg deri at den hadde så mange levende 
enkeltpunkter, men mange og lange døde partier, så stiger nu 
det inntrykk frem at hver side i den lever. Det er ikke de mye 
salmer man blir mest overrasket over. Det betagende er synet 
av så meget som stod i den gamle, men der blev, og måtte 
bli, sprunget over. Men som nu skinner friskt og sterkt. Hvis 
De har boken ved hånden, så slå op nr. 728: Fremmed er vi 
alle dage, vandringsmenn i landet her. To enkle, sterke vers. 
Hvem kan ane at dette er den gamle, 8 vers lange: «Pengene 
som Judas slengte» (L. 324)? Her er dens sjette og syvende 
vers blitt en gjenopstanden salme som har noget av det beste 
fra Kingo i sitt skjød. 


Det går ikke an å citere for meget. Men et eneste vers skal 

stå som prøve på den morgenrøde som der er kommet over 
- meget av det gamle. I nr. 306 støter man på et langfredags- 
vers og nynner det til tonen «Jesu dine dype vunder»: 


Er du da en fange blevet, 
Jesus! Jeg og fanget var, 
Fr ved dine bånd dog revet 
Ut av lenkene jeg bar. 

Jeg er blevet fri ved dig, 
Til ditt hjerte bind du mig, 
La mig, o du store fange, 
Inn med dig til livet gange! 


De merker straks at dette er ikke laget av de «nye»; det er 
gammelt guld. Det finnes hos Landstad i nr. 319, men her 
er det ene levende vers kvalt av 7 andre som er døde. Nu står 
det alene og har fått sitt liv frigjort. 

La oss synge en av de julesalmer som alle barna kan, men 
som vi nok har syntes var lovlig rar: Ft barn er født i 
Betlehem (L. 138). Fra vers 6 av kjenner vi oss slett ikke 
igjen i den nye (R. 116). Men det nye er helt og friskt, meget 
enklere og naivere enn det gamle, som jo bestod i helt upoe- 
tiske ordklumper. Det viser sig at det er fra Grundtvigs 
oversettelse at det «nye» er hentet. Her har vi virkelig noget 
berikende å lære barna til jul. 

'Konfirmantene som under fortvilelse måtte lære utenat an- 
net vers av «Jeg er frelst og dyrekjøpt» vil nu finne at det 
hele er blitt greit og enkelt. Og vi gamle konfirmanter vil 
være komiteen taknemlig fordi den under restaurasjonen i lett 
omredaksjon reddet den hellige linje | 


Min korsfestet kjærlighet 
har sitt hoved bøiet ned, 


som av G. J. var erstattet med den tynde sats: har til mig 
i nåde set. 

Nr. 26: Overmåde full av nåde (L-. 452) er også en helt 
gjenerobret salme. — Nr. 281: I Jesus søker jeg min fred 
hadde før det sterke billede fra passionsmystikken: «hans vun- 
der er mitt blivested»; dette har Gustav Jensen (i R. 281) meget 
fint endret til: Hans kors, det er mitt blivested. (Om dette 
vil der dog være delte meninger). 

— Det måtte være blinde som ikke skulde se med stadig mer 
åpnede øine hvad vår salmebok har vunnet ved disse gjenop- 
standne gamle salmer. Om man vil se på dette ut fra et kom- 
pensasjonssynspunkt, så er det ikke langt fra at alt det som 
er skadet av det gamle dog veies op ved alt det som var tapt 
og nu er gjenfunnet. Kanskje virker det ikke så sterkt med 
det samme, men i det lange løp skal våre menigheter nok 
erfare hvilken velsignelse der nu venter dem i det nye bekjent- 
skap med det gamle. 


DEN NYE TILVEKST. 


At denne er veldig fremgår av de blotte tall. Der er ca. 
415 nye, eller hvis man bortser fra de 202 nynorske salmer, 
215. Derav er 103 norske, 64 danske, 15 engelske, 12 svenske 
(altfor få !), 12 tyske, 5 latinske, 1 islandsk).*) 

I all denne tilvekst må man skille mellem de gamle salmer: 
som forelå allerede på Landstads tid, men ikke er tatt med 
av ham, og dem som er diktet senere, de unge salmer. Mellem 
disse to sorter av nyerhvervelser er der en vesentlig forskjell 
i verdi. Det gamle er så absolutt best. Det er jo ikke underlig 
at det er så. Hovedmassen av det gamle som er innført skriver 
sig nemlig fra Brorson, Grundtvig og Wexels. Og efter deres. 
tid har der ikke i noget av de nordiske land vært nogen stor 
fornyelse av salmediktningen. Der er enkelte gode salmepro- 
ducenter, men ingen i den store stil. Efter mitt skjøn burde der 
som regel ikke i en kirkes salmebok tas op salmer av ennu le- 
vende personer. Det gir forstyrrende assosiasjoner under san- 
gen i kirken — især når navnet står under. Men utgiverne har: 
ønsket i dette stykke at være forut for tiden, og de fleste er 
kanskje enige med dem. Men om der enn blant de nyeste til- 
skudd finnes ypperlige ting, så er dog hovedinntrykket at det 
gjennemgående er annen og tredje rangs saker. Desto bedre 
er de gamle. 

Det har slått mig at der av de gamle nyerhvervelser er så 
mange som er hentet fra Hauges salmebok. Når man nu ser 
hvad den har eiet og som Landstad savnet, så forstår man 


1) Såvidt det kan sees skyldes optagelsen av de 215 for de nå G. Få 
de 44 komiteen og 9 de «anonyme». 


LANDSTAD REDIVIVUS dat 


hvorfor adskillige menigheter så trofast har holdt fast på sin 
«Hauge. Det har ikke hatt sin årsak i konservatisme, men i 
en egenartet livsrikdom. At denne rikdom nu er innført i% 
Landstad står for mig som hovedsaken ved hvad revisjonen 
har tilført boken av salmer til kirkebruk. La mig bare citere 
en enkelt salme på to vers, som sikkert ikke mange utenfor: 
«haugianerne» kjenner — den er ikke av nogen berømthet, 
men av en norsk legpredikant. Det er R. 607, og den gir i 
nøkterne og kraftige strøk et billede av typisk norsk menig- 
”hetskristendom: 


Jesus, lær du mig å bede, 
Jesus, lær du mig å tro! 
Jesus, gjør til strid mig rede, 
Jesus, giv mitt hjerte ro! 
Og når jeg i striden trettes, 
Segner under byrden ned, 

La den da så meget lettes 
Som det tjener til min fred! 


La mig alltid stille være, 
Du tålmodige Guds Lam, 
Stille midt i verdens ære, 
Stille midt i spott og skam! 
Så jeg dig i gjerning priser 
Mere rik paa kraft enn ord 
Og i kristen vandel viser 
At du i mitt hjerte bor! 


Dette er det enfoldige kristenlivs hjertesprog. Nr. 213 er 
en annen salme av samme slekt, oversatt av Brorson, hentet 
fra Hauge. Om slike salmer gjelder Landstads ord: «Ikke 
- kunsten, men troen i dem gir disse salmer deres uforgjengelige 
og uvisnelige verd som klenodier i den evangeliske kirke.» 

Ellers er der vel ingen tvil om at høiest blandt alle nu inn- 
førte salmer står: Hill dig, Frelser og forsoner (327) i Grundt- 
vigs gjengivelse. Og dernæst Wexels: Så vide om land som 
sol mon gå (93). Også de andre Wexels-salmer er gode (393, 
691). 

Grundtvigs ny-inntatte salmer har enkelte fremhevet som 
en så stor vinning. Men dette plus preger slett ikke boken, og: 

hvad der er tatt, synes litet i forhold til hvad der er å ta av. 
De fleste nye av Grundtvig stod allerede i Hauge !') 

Fornøielig er det at der er kommet nye salmer av Landstad 
selv! I vår gamle bok savnet vi således verset med hans be- 
rømte linjer: Norge over våre grave blomstre som en Herrens 
have. (Se nr. 799). Etfunn og et mesterstykke har komiteen 
gjort da den fra Landstads dikte hentet frem hans Julekvad, 
men av dets uendelige antall vers sammenarbeidet en fast og 
fyldig julesalme, en ekte Landstad. (Nr. 112). 

Og så Petter Dass! Hans nr. 25 (med den melodi som vi 
kjenner fra koralaftnene) vil bli en folkehymne i kirkene. Det 
er som om Nordhavets velde og havblikkets vnde, nattens 
mulm og dagrødmens sol, daler og tinder vekselvis trer frem i 
dens krappe strofer. (Måtte alle være snare til å lære me- 
lodien !) 


Det er ikke lett å komme med den unge generasjons salmer, 
især når de er diktet til salmeboken. Det er heller ikke lett å 
dømme dem. Ingen «anmelder» har målestokk til å vurdere 
en salme. Menigheten, slekterne, vurderer ofte så ganske an- 
derledes. Der kan bli perler ut av det som vi trekker på skuld- 
rene av. Og hvad vi anser som poetisk vellykket kan så un- 
derlig snart visne. Ofte er de beste salmer de, som vi slett 
ikke på et øieblikk blir begeistret for. Salmer er jo slett ikke 
bare poesi. De er tro. Og ofte setter troen sin egen, hemme- 
lighetsfulde poesi inn der hvor den dikteriske flukt er ganske 
liten. 

Det er derfor ikke til å undgå at en forøkelse av salmeboken 
betyr et blindt forsøk. Det må få stå sin prøve. Men vi som 
lever nu får jo ha lov å følge vår egen smak. Efter den kan 
der neppe være tvil om at vi straks dømmer mange av de 
innførte salmer for å være døde! Særlig da blant dem som 
her så å si trykkes for første gang. Gustav Jensens poetiske 
retorikk er fin; men er det salmesang? Og dog har han nyde- 
lige ting. Som nr. 397. Blandt Jonas Dahls finnes adskillige 
-som er tatt med, ikke fordi de er gode, men fordi man trengte 


') Da der blant alle de registre som er inntatt ikke finnes noget over 
salmeforfattere, er det et stort arbeide å finne ut i hvilken utstrek- 
ning en forfatter er representert i boken. 


of bie 

noget om et bestemt emne eller til en bestemt prekentekst. 


Men lykkeligvis er der salmer av ham i de to grupper Folk og 


Fedreland og Åndelige sange som bevarer ham for oss både 
som det friske kristne Vestanvær han var og som den barne- 
sinnets egenartede skald han blev, især til sist. Der er andre 
«almer av ham som man, for hans egen skyld og for vår 
skyld, kunde gråte over er blitt med i salmeboken. 

Johannes Johnson er ikke bare representert ved sin nu snart 
klassiske gravsalme (En dalende dag, nr. 386),') men også 


-ved nogen av sine riks-salmer. De er alle på forhånd innsun- 
«øet i studenterverdenen. Nye er derimot salmer av Lyder 


Brun og biskop Gleditsch. Det synes som om det vi forstår 
ved salme-tone er myndigere representert i siste vers av Bruns 
fedrelandssalme (804) enn i noget annet av det som er skrevet 
i nyere tid. Hans salme ved dødsleiet: «Gud, når du til op- 
brudd kaller» har en gjenfødt Brorson-klang. Den er — for å 
bruke en vending av Gustav Jensen — «tidløs», i den grad 
står den centralt i alle slekters kristenliv. — I Olsoksolmen av 
Gleditsch er OQlavs-ideen for første og eneste gang levende 
symbolisert for vår kirketid. Vi har ganske manglet salmer 


+il Olsok. Her har vi, iallfall vår tids, fullbårne Olavssalme. 


Og så de gamle kjenninger fra dansk og norsk kristenpoesi 


i siste slektledd — Du som veien er og livet — Du som freden 


mig forkynner, og mange andre, som vil bidra til å fornye 


deltagelsen i salmesangen i kirkene. 


Der har vært talt så meget om at avdelingen for «Kirke- 


arbeide» skulde bety en så stor berikelse. Den forekommer 


imidlertid snarest svak. Dens salmer er for reflekterte og an- 
strengte. Derimot er — typisk for norsk kirkeliv — misjons- 
avdelingen fyldig og festlig. Og kirkearbeidets tone får jo sitt 


vesentlige supplement i de tilslutt inntagne Åndelige sange. 


oe er NG PE NESE] 


HA å 


SANGBOKEN I SALMEBOKEN. 


Gustav Jensen har æren av å ha åpnet kirkens bok for de 


møtesanger som nu er vårt hele kristenfolks eie. Komiteen 


1) Her er det påtale verd at man i siste vers har byttet Johnsons ord: 


«usigelig fryd» med det flaue ord: <«unevnelig». — Er ikke slikt 
- brudd på forfatterretten? Kristenlivet eier meget som er usigelig, 
men intet som er unevnelig. 

har beriket og renset utvalget, så disse 43 «Åndelige sange» 
(fra nr. 843 til nr. 886) er blitt som en ekstrakt av det beste 
vårt folk har sunget sig glad i. 

Denne avdeling vil spille en avgjørende rolle når våre me- 
nighetslemmer ut over landet skal stemme over innførelse av 
den nye bok. De vil likefrem bli så glad når de møter sine 
elskede sanger at de med en gang vil synes at dette er jo deres 
salmebok. 

Dette viser at grepet er riktig. Og det er meget karakteri- 
stisk at denne sang-avdeling dog på ingen måte bryter salme- 
bokens kirkelige karakter. Optagelsen de «åndelige sange» be- 
tyr et håndtrykk mellem kirke og bedehus — begge represen- 
tert i sin edleste skikkelse. 

Praktisk talt hver eneste av disse 43 numre er nye for 
salmeboken. Men bare nogen få av dem er ukjente for menig- 
hetene. Her er: Det er så yndig å følges ad — Kjærlighet 
fra Gud — Lyksalig, lyksalig hver sjel som har fred — 
 Høit fra det himmelsk høie — Å salige stund uten like 
— Nærmere dig, min Gud — Så ta da mine hender — Å fikk 
jeg kun være den minste kvist — Jeg så ham som barn med 
det solrike øie — Si mig det gamle budskap — Tenk når en 
gang den tåke er forsvunnet. 

Også den ungdom som har hatt hjemsted i Seips og Alvestads 
visebøker, folkehøiskolens så' vel som de kristelige ungdoms- 
foreningers barn vil her finne sine yndlingssalmer. Forrest 
av alle Grundtvigs: 0 kristelighet. 

Blandt de helt nye er særlig å nevne prost Johan Jensens to 
stemnings-klare salmer ved et barns fødsel og et barns død. 
Sigurd Nesses: Heil deg, stillfarande fylking er en vederkve- 
gende god salme til de stille i landet. Hovdens salmer om de 
barn som hjelper far og mor er noget av det sterkeste han 
har gjort: Å Gud velsigne kvar og ein som lyfter av foreldri 
stein. 

At det ofte synes litt vilkårlig hvilke numre der er plasert 
blant sange og hvilke blant salmer, viser bare hvor stort slekt- 
skapet er. Det skal i det hele sies at hvad man lett kunde 
fryktet i vår tid ikke er skjedd. Kirke-salmebokens tone er 
ikke blitt fortynnet og utflatet ved innsmugling av engelsk- 
amerikansk dusinpoesi. Det nye svenske salmetillegg er heri 
snarere gått lengere. Og i verdensstudenter-bevegelsens siste 

sangbok er der en fullstendig nedsunkethet i ren negerpoesi. 
+ Hos oss har koraltonen fremdeles ren lyd. (Jeg bortser fra et 
par nødvendige ofre — de bekrefter bare hovedpreget). 


* 


Tross alt hvad der er forspilt, blir derfor sluttinntrykket 
en gjenvunnen salmebok, en Landstad rediviwus. 

Der er noget vidtfavnende over vårt gamle salmehjem i dets 
nye skikkelse. Det kunde stå over dets inngang: kirken er 
"til moder kåret. Her er nu i ganske annen grad enn før folket 
og dets liv kommet med — symboliseret fremfor alt deri at 
Ja vi elsker nu står i salmeboken! Mektig er dette folkeom- 
fattende fremhevet — i Landstads ånd — derved at de ny- 
norske salmer her står som brødre sammen med alle de gamle 
— uten det skillende gjerde som deres tilværelse i et «tillegg» 
før markerte. Ja, om det så er et åndelig Stor-Norge vi tenker 
på, så er det her med. Våre utflyttede landsmenn har fått sine 
representanter blant salmedikterne, og sandelig finner vi også 
en madagasser blant originalforfatterne. Det skulde Land- 
stad ha visst da han lykkelig til tårer skrev sin gledeshymne 
ved budskapet om at en eneste afrikaner — den første grøde 
efter 16 års glansløst strev — hadde fått dåpens vann: «Opløft 
ditt syn, o kristen sjel», — han skulde anet at næste gang hans 
salmebok kom ut, så var der en afrikaner i den norske kirke 
blant salmedikterne! 

Da vilde han ha sannet sine egne ord: Det våres alle vegne! 


Når man så lukker boken idet man er nådd til Wexels: 
«Tenk når engang hver tåke er forsvunnet», så blir der for 
leseren likefrem noget symbolsk ved denne linje. Noget sym- 
- bolsk for hans egen stemning overfor salmeboken selv. Man 
lukker den i klarhet. Skyggene som trakk sig over ens sinn 
somme tider er blitt opløst av den dag som er runnet op. 

Der kan ingen tvil være om at så sant de kristelige verdier 
skal være de avgjørende, så vil denne salmebok være selvskre- 
ven til innførelse i våre menigheter. 

Vi løfter i takk den nye, den gamle Landstad under orglets 
brus inn under vår kirkes tak! 

Eivind Berggrav. 


EN ENGELSK PRÆKENSAMLING 


Av RonaLD FANGEN. 


Ifjor utkom for første gang et aarlig utvalg av engelske præ- 
kener, redigert av en række fremragende geistlige med lord- 
biskopen av Birmingham i spidsen. Den repræsenterer de fleste 
engelske kirkeretninger og trossamfund, utenom statskirkens for- 
skjellige avskygninger ogsaa metodister, baptister osv. Den 
skulde altsaa gi et nogenlunde gyldig uttryk for tanker og følel- 
ser i engelsk forkyndelse og har dermed stor og mangesidig 
interesse. 


1. 


Det som slaar en er det ensartede præg disse prækener har 
baade i utformning og indhold. Stod det ikke uttrykkelig an- 
ført i noterne vilde det være umulig at se at de skrev sig fra 
repræsentanter for forskjellige trossamfund og kirkeretninger. 
Derav skulde man vel faa bestyrket det faktum at divergenserne 
i engelsk kirkeliv og religiøst liv overhodet ikke gjør sig gjæl- 
dende paa nogen anmasende og demonstrativ maate, den rum- 
melige og likesom selvfølgelige engelske toleranse i religiøse 
spørsmaal skaper ikke klima for passionerte trosfeider og gjør 
det overflødig for de mange retninger at staa steilt paa sine 
særstandpunkter, det centrale kommer frem, der skapes et fæl- 
les grundlag. «Mangfoldig, dog ens i grunden» — — det gjæl- 
der om den engelske kirke mere end om nogen anden og den er 
dermed et lysende og overmaade aktuelt eksempel ikke mindst 
for vort land. Heri ligger ogsaa forutsætningen for det rike, 
positive religiøse liv i England, dets kraft ødes ikke i ørkesløse 
og respektnedbrytende kampe, — — og i det hele tat er respek- 
ten for kirkens værdighet en magt i engelsk følelse. Der kan 
vel overhodet ikke være tvil om at England paa en heldig maate 
reddet det værdifuldeste i katolsk kirkefølelse med sig over i 
protestantismen, som i England aldrig er blit opfattet som en 
tilskyndelse til at gjøre kirken til en valplads for borgerkrige. 
Saa lykkelig blev utviklingen ikke hos os. 

Denne prækensamlings ensartede præg beror ogsaa paa at 


«engelske præster har en speciel kompositionsteknik i sine præ- 


kener, som omtrent alle følger. Det kan naturligvis indebære 
en fare, komme til at virke stereotypt. Men strenge krav til 
form, til komposition vil her som «ellers i de fleste tilfælder vise 
sig at faa gode følger. At utarbeide en præken er en kunstart 
for sig. Nu gjælder det jo om vor tid at den har utprægede: 
formopløsende tilbøieligheter, det viser sig i al litterær kunst,. 
særlig i drama og lyrik. (Romanformen er paa forhaand saa til- 


dfældig at det er vanskelig at angi nogen norm for den, likesom 


det er en stor sjeldenhet i vor tid at læse en virkelig maalbevisst 


komponert og artistisk utarbeidet roman). Imidlertid kan man 
allerede paa forskjellig hold spore en reaktion mot de forman-- 
arkistiske tilbøieligheter; i England protesterte for en tid siden 
Chesterton og Hillaire Belloc paa den mest passionerte maate 
mot de saakaldte «frie», rim- og rytmeløse vers, hvorav der i 
øriket, som ellers i Europa, fabrikeres en uoverskuelig mængde, 
— bl. a. med den begrundelse at al denne formløshet saa langt 
fra at befordre et rikere, alsidigere indhold i lyriken tvertimot 
fremelsker et tilfældig, slapt, tamt og tomt versepjat, som ska- 


per lede ved alt som heter moderne lyrik. Intentionen, inspira- 


tionen faar netop bevist sit alvor, sin betydning ved at prøve 


 kræfter med den strenge og ædle motstander som heter form. 


Den fælder ubarmhjertig al usseldom til jorden, men lar sig med 
ridderlig glæde overvinde av en overlegen magt. Den beskytter 
det gode og beskytter en mot det likegyldige, den er en sanitær 


— institution av den aller høieste rang. 


Dette gjælder naturligvis ogsaa prækenkunsten. Alle og en- 
hver som besøker gudstjenester har sikkert lagt merke til at den 
prest som har litet og intet at si heller ikke kan faa sagt det, 
at en prest som snakker hulter til bulter, uten linje, uten maal 


helst slet ikke skulde ha snakket overhodet. Man oplever det 


desværre ofte i morske kirker og det kan ha mange aarsaker, 
først og fremst sikkert den at en prest, særlig en byprest, har 


alt for mange gjøremaal, taler alt for meget, ved alt for mange 


anledninger. Selve gudstjenesten, forkyndelsen blir bare en liten 
del av hans virksomhet, han kommer til den træt, uoplagt og 


 daarlig forberedt, har som regel bare nogen momenter at holde 


sig til og hans vidnesbyrd kan ikke bli sterkt allerede av den 
grund at der ikke er form paa det. Det er meningsløst og skjæb- 
nesvangert, gudstjenesten er og skal naturligvis være det cen- 

trale i en prests virksomhet. Med indignert sorg taler man ogsaa 
om at kirkerne staar temmelig tomme, øiensynlig uten at tænke 
paa at mange som gjerne gaar i kirke selv om de ikke egent- 
lig er det man kalder overbeviste kristne, enkelte paa grund av 
opdragelse, enkelte av trang til stemning og andagt, enkelte dre- 
vet av det som slagordet kalder religiøs uro, (og tilsammen er 
dette mangfoldige mennesker) de faar ikke det bedste som kir- 
ken kan by, de holdes ikke fast, de fængsles ikke, derfor kom- 
mer de ikke igjen. Dobbelt skjæbnesvangert er det at dette mest 
gjælder byerne. Det er naturligvis vanskelig at ha noget over- 
blik over det, men man kan faa indtryk av at forkyndelsen gjen- 
nemgaaende ligger paa et høiere nivaa i vore landskirker, — av 
den enkle grund at landsprester har bedre tid til baade efter- 
tanke, koncentration og det direkte arbeide med utarbeidelsen 
av prækenen. 

Det er sikkert en styrke, en spore at formen nyder saa stor 
respekt blandt engelske prester, i den engelske kirke, og det 
gjør i hvert fald læsningen av denne prækensamling til en æste- 
tisk glæde. Det er som bekjendt et godt gammelt raad fra nor- 
ske fædre til englandsreisende sønner at de skal gaa i kirke 
simpelthen for at lære rent engelsk sprog og rigtig engelsk ut- 
tale, man kunde med god grund tilføie: for at lære litt av engelsk 
følelse og respekt for form. 


2. 


Et andet fællespræg ved disse prækener er det at de er av 
utpræget intellektuel art. De røber alle en energisk indlevelse i 
tidens tanker og problemer og vidner om stor aandelig vitalitet 
i den engelske geistlighet. Det følger derav at man i disse præ- 
kener forbausende sjelden støter paa gjængse kristelige slagord 
og prækenklicheer. Der er med andre ord arbeidet med dem, 
arbeidet med deres form og arbeidet med det som er en prækens 
egentlige og vigtige indhold, tidens tanker og besværligheter, 
utviklingens aktuelle fase ikke alene set under kristendommens 
synsvinkel, men stillet ind under kristendommens hjælp. Derved 
Ssker at mennesker som hører dem og læser dem ikke kan und- 
gaa at føle at disse ting angaar dem og selv naar resultatet blir 
mest negativt, blir det i hvert fald det at man tvinges til at ta 
stilling. Disse prækener er barn av tiden, men i tjeneste hos en 
evig og uovervindelig magt. 

Prækenerne er intellektuelt betonet, men ingen av dem er 
abstrakte, der er tvertimot en sterk vilje og tilskyndelse i dem. 
Det er typisk at de fleste av disse prester har valgt tekster hvor 
det erobrende, det seirrike, det bestandig kjæmpende og stræ- 
bende ved kristendommen og det kristne menneske blir frem- 
hævet. «Strid troens gode strid», «I alt dette vinder vi mere end 
* seier ved ham som elsket os», «Ta derfor Guds fulde rustning 
paa» «Ti vort evangelium kom ikke til eder bare i ord, men ogsaa 
PG kraft» .-.. 
Der er som bekjendt to arter av forkyndelse, som man sjelden 
* finder forenet hos den samme prest, men som i norsk og dansk 
kirkes historie har hat fremragende repræsentanter. Den ene læg- 
ger vegten paa samfundet, den kristne menighet, kirken som 
samlet og organisert magt, hadde i Danmark en genial prest i 
Grundtvig, i Norge en fremragende skikkelse og forkynder i 
Klaveness. Den anden lægger vegten paa det enkelte menneske, 
er dermed psykologisk indstillet, repræsentertes i Danmark ypper- 
Å lig av Mynster og hos os av Gustav Jensen. I denne engelske 
prækensamling er den bekjendte prest ved St. Paul's katedralen, 
Dean Inge, den typiske samfundsbetragter og kirkerepræsentant. 
I en præken som er betitlet: «Djævelsk og guddommelig krigs- 
— førsel» taler han med stor bitterhet om den europæiske tilstand 
efter krigen. Det er forøvrig samlingens kanske mindst sym- 
- patiske præken, man blir forstemt over at finde bitre utfald mot 
Tyskland og en konsekvent forvrængning av tysk tanke før kri- 
gen, dertil kommer at prækenen i det hele tat har karakteren av 
et foredrag. Men det er naturligvis vel berettiget og meget 
— virkningsfuldt naar han eiterer Wilsons høit idealistiske og 
blindt optimistiske uttalelser ved fredslutningen om den virke- 
lige og varige fred som han nu mente hadde faat sit faste til- 
hold i menneskernes hjerter og som han trodde omsider skulde 
bli en politisk realitet, — — naar han citerer Wilson og stiller 
det op mot det der fatkisk siden er hændt. Wilson blev slaat 
ut av en sterkere mand, sier han, og han navngir ham: det er 
-— Clemanceau, som har uttalt at fred er krig fortsat med andre 
vaalben. Og med patriotisk bitterhet sier Dean Inge: «Forskjellen 
Å ser ut til at være at naar det er krig angriper man sine fiender, 
naar det er fred ogsaa sine allierte». Biter dette politiske utfald 
å (som det jo unægtelig er let at forstaa) taler han om krig i det 
hele tat, om krigens filosofi, og sier: «Vi kjender vore fiender 
-— utenlands, Machiavelli og hans diciple, ikke nationer, men ideer 
35 

er dette lands fiender». Og derefter følger et avsnitt som er | 
typisk samfundsrefsende, om man vil kollektivistisk præken. 
«Og her hjemme alle de opløsende tendenser som krigen har 
sluppet løs, parti- og klassehad, egoisme og luksus og fremfor alt 
den forvitring av al moralsk autoritet, som betragter rasens prø- 
vede visdom, tusener av aars modne erfaring som antikvert tabu». 
Derfor gjælder dette, sier han, med den nye psykologis ord, at 
vi sublimerer vor medfødte stridbarhet hellere end at undertrykke 
den. Vi maa finde en moralsk ekvivalent for krigen: indrullere 
os under Kristi banner, bekjæmpe os selv. 

Paa en anden maate taler lord-biskopen av Birmingham E. W. 
Barnes om de samme ting. «Følg du mig», heter prækenen og: 
har ikke den vide adresse til samfundet, men den desto sterker2 
til det enkelte menneske. Krigen har ødelagt, sier han, den er 
forbi, men dens passioner fortsætter at virke og midt i al den 
moralske opløsning, al den sociale uro, al den ondskap som op- 
fylder samfundet kan det se ut som om kristendommen er mag- 
tesløs. Rigtignok er der paany mange mennesker som har faat 
øle paa kristendommen og finder værdier i den. Det er ikke 
nogen ny ting for os som bekjender Kristus, men det gjælder for 
os at vinde og vise hans aands kraft. Det er ikke moralen som 
gjør kristendommen stor, men det er den kraft Kristus skjænker 
dem som vil følge ham. «Og naar vi slik forsøker at være loyale 
overfor Kristus da kan det hænde at vi læser å avisen om en 
eller anden som skamløst tilfredsstiller sin egoisme og tilmed 
angriper vort eget velvære. Hvad skal vi gjøre med denne mand, 
spør vi indignert. Kristi svar er dette ene: Følg du mig». 

Den samme betragtning finder man i en præken av en præs- 
byterinsk prest, James Reid. Folk er ofte i stort vilrede angaa- 
ende alt som heter religiøs erfaring, mange videnskapsmænd er 
av den mening at religion er en slags kompensation for al livets 
motgang, en skanse mot de ting vi er rædde for og som vi ikke 
tør møte alene. Og de fleste av os ønsker tegn og beviser for 
at vi har ret. Men der er intet andet bevis at faa end det vi faar 
naar vi gjør forsøket. Det er altid de som gjør Guds gjerning, 
som elsker den. Det er de som har set Kristus og fulgt ham for 
hvem han stadig blir mere og mere, det er paa den maate at 
troen bestyrkes og blir en uimotsigelig erfaring. Nye tider har 
nye ansigter og man kan komme til at synes at der ikke længer 
er den samme plads for kristendommen som før, det er ikke saa 
let at tro, det er ikke saa let at øve troens gjerninger, men sax 

snart vi forsøker, opdager vi at der er i virkeligheten ingen for- 


-andring. Det er en fare at forherlige fortiden istedetfor at arbeide 


nu og vandre ind i fremtiden, lægge nyt land under kristendom- 
mens harv og plog. Vor eneste hvile er ai kjæmpe for det kristne 
formaal, vor eneste fred er at vandre i det kristne lys. Det er 
denne aktive fred vi faar naar vi lyder det kristne kald og det 
er slik vi faar visshet om Guds realitet. | 

Og netop spændingen, anspændelsen, kampen ved det at være 
kristen blir fremhævet av en anden prebytariansk prest, R. C. 


-Gillie, som taler over Matth. 10 37. Han protesterer først mot en 
- mængde almindelig romanpsykologi, bl. a. Hall Caines, som paa 


en melodramatisk og overfladisk maate fremstiller det som om 
kristne nødvendigvis maatte bryte med familie, med sine med- 
mennesker overhodet og bli hvad man almindeligvis kalder umu- 
lige mennesker. Han anbefaler derimot Dostojewskis «Idioten» 
som en fremragende skildring av kristne sindstilstande. 

Der gis ingen norm for hvad et menneske maa ofre for kristen- 
dommen, enkelte maa kanske ikke ofre noget, andre maa kanske 
ofre alt og det er en stor misforstaaelse naar man mener at det 
at være kristen under alle omstændigheter betyr at «vandre paa 
sværdblade, bli tornekronet og stemplet som et umulig menne- 
ske». Hvis man kan kalde Kristus revolutionær da er det bare 
i indre forstand og naar han kræver meget da er det fordi han 
bedre end nogen anden visste hvor meget han har at gi. De 
kristne skal være jordens salt, og det skal de være ved sit indre 
liv, ved sin lykke, ved sin sikkerhet, ved sin kjærlighet, ved sin 
evne til at taale og tro og haabe, ikke ved mørk fordringsfuld- 
het og steil ufordragelighet. 

Hele denne kristne indstilling faar et fremragende, enkelt og 
sterkt uttryk i baptistpresten John GCarliles præken: «Den gode 
strid». 

At tro, det er at kjæmpe mot det man ser, at kjæmpe for det 
usynlige, den indre visshet. Det er vanskelig at faa øie paa Guds 
rike paa jorden, allikevel skal vi tro paa det og kjæmpe for det, 
det er vanskelig at finde Guds vilje og ledelse i det som sker, 
men vi skal følge Guds vilje og ledelse i vore hjerter. Troen sier: 


du skal vandre gjennem mørket og natten for at naa frem til 


daggryet. du skal klatre til tops for at faa se det som nu er 
skjult. Kristi lære er saa god at den burde være sand, men den 
blir bare sand for os naar vi kjæmper troens strid. Man skal 
bevare sin glæde i kampen, man skal gaa ind i den som Crom- 

wells «jernsider»: med en sang. De fleste av os gaar omkring 1 
dystert alvor, mens kampen altid skal ha et element av eventyr 
og glæde, av mandig humør og sans for at overvinde vanskelig- 
heter. «Vær ved godt mod, saa skal han styrke dit hjerte». Og 
da skal man komme til at vidne at denne kamps lidelser var 
mere værd end verdens glæder. Denne kamp er en god kamp. 
Der er nok av strid i verden som ikke kan forsvares, men denne 
er god i sig selv og trænger intet forsvar. Man har for ofte ført 
et slags advokatur for kristendommen ved at fremhæve at den 
paa en maate betaler sig. Selv om Kristus ingenting hadde at 
gi os var det vor pligt at følge ham. Og idet vi vinder er under 
alle omstændigheter det at vi hærdes. Man faar en tilgift til sin 
karakter, som forandrer dens kvalitet og reiser dens struktur. 
Og paa denne maaten faar man erfare med usvigelig visshet at 
Kristus lever. «Fra Paulus til Catherine Booth, alle de store 
kjæmper har vidnet at den kraft som holdt dem oppe ikke var 
deres egen, men sendt dem fra ham». 

Det er i god overensstemmelse med engelsk sind, tanke og 
tradition at det er dette etiske moment, kampen, anspændelsen 
som blir kjærnen i religionen, selve religionens aabenbarer og 
troens bevis. Den som tror, den som kjæmper for sin tro han 
skal faa se Guds herlighet. Det er en central forkyndelse, først 
og fremst en forkyndelse for friske mennesker, for ungdom, den 
lokker med eventyr og glans, seier og triumf, der er meget i 
den som vidner om at den skriver sig fra sportens store land 
og fra det land hvor etiken har faat sin mest praktiske adresse 
og filosofiske utformning. 


3. 


Alt dette er udmerket og det blir forkyndt paa en personlig 
maate, i vel gjennemtænkte, velformede prækener. Der er ung 
styrke, en lykkelig seirsvisshet og mandighet i hele denne for- 
kyndelse, som i sig selv er overmaade tiltalende. Men er det 
allikevel her man finder det dypeste og sterkeste i kristendom- 
men, det som gjør at dens magt over menneskelige sind stadig 
er like stor? Vilde ikke utallige mennesker som bekjender sig 
til kristendommen og ikke kan leve uten den, falde fra hvis alt 
det den gå var det: kjæmp, strid, bli sterk, som kan omskrives 
til dette slagord, der ogsaa sikkert har engelsk oprindelse: at 
man skal hjælpe sig selv, saa vil Gud hjælpe en, — vilde de 

ikke falde fra fordi de ganske enkelt ikke klarte at holde fast? 
For hvert menneske som efterhvert vokser i styrke, i selvbeher- 


skelse, i likevegt, i lykke ved at kjæmpe for kristne idealer er 
der ti som mattes ut, som falder paany og paany, som maa for- 
bande sin natur og indrømme at man gjør det onde som man 
ikke vil gjøre, og ikke klarer at gjøre alt det gode man higer 


efter. Der er en enkelt prest i denne samling som taler om den 
menneskelige natur med den dype pessimisme som en Pascal og 


som hele den mere eller mindre anonyme moderne psykologi. 
«Mørke, store, forfærdelige ting kommer stundom for lyset, som 


viser hvordan menneskene kan bli kastebal for sterke magter 


som synes at reise sig fra uutforskede dyp i dem selv og som 
driver dem til ødelæggelse, til trods for deres vildeste anstren- 
gelser for at staa imot, for at bli fri .... Det gir grund til at 


undres over om det vi kalder en personlighet overhodet er en 


enhet eller om det er enslags bundt av uforenlige tendenser som 
løselig er bundet sammen og destinert til at falde fra hverandre 

Hjertet kan være et helvede av stridende passioner og 
ønsker, et pandemonium av konflikter». Det er den stridende 
dualisme i den menneskelige natur som ingen har forstaat bedre 


E og vedkjendt sig mere aapent end Paulus i det syvende kapitel 


av Romerbrevet. Men denne prest finder allikevel ingen anden 


vei at gaa end den han selv sier ikke fører frem, han stiller 


problemet, men slipper det uten at føre det ind under den kristne 


realitet hvor det hører hjemme. Hermed er man ved den svake 


side i denne prekensamling og — — hvis man kan betragte den 


v som typisk — — ved engelsk forkyndelse i det hele tat. Den 


har litet, næsten intet at si om de kristne realiteter som man 
betegner ved ordene om naade, om syndernes forladelse, der 
hvor mysteriet er størst, det egentlig religiøse mest utpræget og 
der hvor de fleste mennesker finder sin trøst og sin kraft. Et 
etisk moment er der i al religiøs stræben, men det kan vel la 
sig forsvare at si at der hvor etiken maa gi op begynder reli- 
gionen. De engelske prester har imidlertid vanskelig for at slippe 


taket i etiken, deres forkyndelse er derfor mere for dem som 


endnu ikke er altfor desillusionerte naar det gjælder menneske- 
lig kraft og vilje, end for dem der er besværede og trænger hvile. 

Det hænger sammen med dette at der ogsaa i disse prækener 
findes litet av direkte andagtsskapende elementer, litet av «hjer- 


- tets opløftelse», litet av lovprisning og tilbedelse, litet i det hele 


tat av direkte bøn og paakaldelse, av ydmyghet, syndserkjen- 

delse, av alt det inderlige, stemnings- og mystikbetonte, som vi 
i hvert fald har hat en gang her i Skandinavien og som stadig 
lever sit liv i vor gamle salmedigtning. Det irrationelle ved kri- 
stendommen er ikke høit elsket i disse prækener. 

Det er vel dette som har gjort at Grundtvig, der som bekjendt 
tre ganger var i England, ikke fandt meget for sig i engelske 
gudstjenester og i det hele tatt kom til at fælde en noksaa ugun- 
stig dom om den engelske kirke. Der kan allikevel ikke være 
tvil om at man har meget at lære av den engelske kirke, dens 
store fordragelighet, dens vilje til at lave en samlet slagfront, 
og av engelsk forkyndelse, dens aktive, begeistrede strælben, 
dens maalbevissthet, gjennemarbeidethet og fremragende form. 
Ja, kunde bare vore prester lære av den at holde sit arbeids- 
værelse og sin præken høit i ære vilde det være et fremragende 
resultat og snart bringe dem den glæde at se virkelige menne- 
skeskarer under sine prækestoler. 

Ronald Fangen. 


GUDS TRUBADUR, 
DEN HELLIGE FRANS AV ASSISI. 


«Dine forskrifter er blitt mine 
sange.> Salme 119, 54 


Den 3die oktober er det 700 aar, siden den hellige Frans 


; «døde i sin lille hytte ved Porticunculakirken. Det var en 


å 
3 


lørdag aften efter Vespertid. Hans tanker levet ikke mere 
i tiden. Han trodde at det var torsdag og ba en av brødrene 
læse skjærtorsdags-evangeliet: Antem diem festum Paschae: 
«Men før paaskehøitiden, da Jesus vidste, at hans time var 
kommen, da han skulde gaa bort fra denne verden til Faderen: 
likesom han hadde elsket sine egne, som var i verden, saa 
elsket han dem indtil enden.» 

De tok det sidste hellige maaltid sammen og Frans delte 


— brødet. 


KEN YTN : 


Mens aftenrøden endnu dvælte paa de høieste fjeldtopper 


; og en stor skare lærker jublende fløi over hytten — — istemte 


brødrene: Voce mea ad Dominum clamavi: «Med min røst 
roper jeg til Herren.» Frans deltok i sangen indtil det sidste 
vers: «Me expectant justi !» 

Syngende hilste den hellige Frans «søster død» velkommen! 
Syvhundredeaars-dagen vil bli feiret som en national festdag 
i Italien, men i hele den civiliserte verden vil man mindes 
«Solsangens dikter, Guds trubadur!» 


* 


Den hellige Frans er født i 1182, første barn av Assisis' 
rikeste kjøbmand, Pietro Bernardone. Hans mor, Pica, var 
fra Provence, landet med den fornemme, høviske ridder-kultur 
— trubadurernes land, hvor «la gaya scienza» (den glade dikt- 
kunst) blev dyrket. Faren var paa en av sine mange reiser 
da sønnen blev født. Pica døpte barnet Johannes, men da faren 
kom hjem, blev gutten kaldt Francesco. 

Navnets endring tyder paa, at Bernardone har været meget 
glad i sin bruds hjemstavn. Han har vel ønsket sig at sønnen 

maatte faa noget av det fine, ridderlige væsen, som han hadde 
mødt i Frankrig. Det ønske er gaat i opfyldelse, om end paa. 
en hel anden maate end faren haapet. 

I Guds-rikets tjeneste er han blitt ridderen «sans peur et 
sans reproche», og hans «gaya scienza» er gaat ut paa at over- 
bevise menneskene om, at den eneste sande glæde er at gjøre 
Guds vilje, og at Guds vilje er kjærlighet! Den hellige Frans 
har fra barndommen av drømt om ridderdaad og heltebedrif- 
ter. Han har vel allerede som ganske liten hørt Pica synge 
de provencalske «chansons de geste», og vi kan forestille os 
den unge Francesco lyttende til morens fortællinger om de 
berømte franske trubadurer: Raimbaud de Vaqueiras og Pierre 
Vidal — — — om kong Artur og ridderne av det runde bord. 

Da gutten blev stor, kom han ind i farens forretning, og 
der viste han sig at være en meget dygtig forretningsmand. 
Han tjente mange penger for faren og Bernardone var stolt 
av sønnens kjøbmandssans. 

Assisis «Jeunesse dorée» flokket sig omkring den rike yng- 
ling som strødde guldet hvor han gik. 

Frans elsket fest og glans, gik omkring i de fineste ridder- 
dragter og sværmet for sang og musik i natlige gilder. 

Faren syntes nok at det av og til gik for vidt med hans 
ødselhet, men han var dog paa en maate stolt av sønnens 
første forsøk paa at skille sig ut fra alle andre. 

Glæden blev dog snart forstyrret idet Frans blev alvorlig 
syk og var døden meget nær. 

Da sker det at Frans efter en meget langvarig rekonvale- 
sens kommer ut av sykestuen og igjen ser den rike, skjønne 
umbriske natur, som han var saa glad i. 

Han er meget svak og hans skridt er vaklende. Støttet paa 
sin stok, ser han ut over de blomstrende marker, over vin- 
gaardene og olivenhaver som han kjenner saa vel. Den her- 
lige vaarmorgen smiler ham imøte, men — — alt har forandret 
sig for ham. En underlig vemod fylder hans sjæl: Alt dette 
er forgjængelig! Alt dette er kun støv og aske, og du selv 
med! 

For første gang føler han sjælens forfærdelige ensomhet: 
Sjælen alene i en forgjængelig verden. 

Og hvor skal han hen med sitt brændende hjerte? 

Vent kun, elskelige Francesco, vent kun — — du skal faa. 

se den indre, uforgjengelige skjønhet, som ligger gjemt i 


"skjønheten: skjønheten uten slør — — og du skal faa elske, 


du skal bli Guds trubadur! Hvordan, i en saa kort skisse, 
forklare betydningen av denne hellige mands liv? 

Hvad har han gjort at hele verden kjender hans navn og 
elsker det. Ti, selv de som ikke kjender ham nærmere, føler 
noget godt, noget varmt naar hans navn nævnes. Det er 
vel netop fordi Frans var et helt igjennem godt, et helliget 
menneske, ja vi siger gjerne med den katolske kirke: fordi 


”han var en helgen! 


Hans liv har noget at si til alle mennesker. Det er kanske 
det mest universale liv som er levet efter Jesus av Nasaret, 
i hvis fotspor han vilde træde, hvis liv han vilde leve, hvis 
forskrifter han vilde følge. Fransikanerne i Assisi sier endnu 
saa gjerne om Frans at han var «uno santo mondiale». Det vil 
vel si at han ikke har diktet i det blaa, at han ikke har skrevet 
lærde, utilgjængelige avhandlinger, men at selve hans liv her 
å verden har været et Epos, forstaaelig for alle. Naar alt 
kommer til alt, er det hvordan livet leves, verdens sunde sans 
spør efter. Det er et tydelig sprog som alle forstaar. 

Hans lære? 

Det er saa enkelt, alt hvad han har sagt. Et barn kan uttale 
hans ord, saa naturlige, saa selvfølgelige er de. 

Hans visdom? 

Hans visdom var at elske! Han elsket brændende og uten 
kritik. 

Det er denne kjærlighet som intet menneske kan staa for, 
som smelter den haardeste is, som renser alt i sin glød. 

Inderst inde i hvert menneske er der igrunden kun et skrik, 
en lengsel: at bli elsket uten kritik, uten bebreidelser, uten 


betingelser, «for loves sake alone». Den ypperste kjærlighet 


kræver intet og lover. intet. Den hellige Frans elsket med 
deune kjærlighet. Det var hans makt over menneskene. Det 
var hans straalende skjønhet som lokket og som trak til sig 
som solens varme. 

Unge og gamle, mænd og kvinder, de flokket sig om ham, 
de vilde bli hans sendebud, de vilde elske som han, rense 
hele verden gjennem kjærlighetens luer. 

Der gik en vaarbølge over den hele jord! 

* 

Ganske nær Assisi ligger San Damiano-kapellet som skulde 
faa en saa stor betydning for den hellige Frans. 

Endnu findes kapellet, omgit av ældgamle olietrær; den lille 
stenete sti, som fører dit, overgrodd med duftende lavendel og 
rosmarin. I den hellige Frans* tid holdt helligdommen paa 
at falde fra hverandre, men Frans elsket den, elske at knæle 
foran det enkle alter av sten, elsket fremfor alt krusifikset 
over alteret. Det er et bysantinsk krusifiks, som nu henger 
i Portiuncula-kirken, mens kun en kopi finnes i San Damiano. 
Krusifikset viser os ikke den lidende frelser, som segner under 
smerterne og lukker øinene i dødens bitre ve, men meget mere 
den seirende Kristus som lever midt i døden, som naadig ser 
med aapne øine paa den verden som har korsfæstet ham. 

Frans skuer ind i de aapne øine, og han møter kun naade 
i Jesu blik — — — — 

Da fyldes hans sjæl med en usigelig lykke, han er ved alle 
lengslers maal: min elskede er min, og jeg er hans! 

Det var vel med tanken paa denne hans livs store oplevelse, 
at den hellige Frans skrev hin dikterbøn: 

«Herre, la din kjærlighetsglødende makt fylde min sjæl — — 
At jeg maa dø av kjærlighetslængsel efter din kjærlighet, Du, 
som døde av kjærlighetslængsel efter min kjærlighet!» 


* 


Frans har faat ridderslaget: «Min søn, dine synder er dig 
forladt !» 

Parolen er git; krusifikset har talt: «Gaa Francesco, gjen- 
opret mit hus, ti det er faldefærdig. 

Engang i et drømmesyn har han skuet skjønheten av Guds 
banner; nu faar han lov at leve under dets vaiende flik, kjæm- 
pende for alt hvad der er hellig og godt. Han ser ind i en 
lys straalende glæde, som næsten blender ham. 

Det synger i ham: «Mio Dio, mio tutto!» 

Frans forstaar endnu ikke hvor store ting befalingen om 
gjenoprettelsen av Guds hus indeholder. Han tar den bok- 
stavelig, iler til San Damiano forat restaurere kapellet, og forat 
gi den fattige prest penger til at kjøpe olje for. Lampen foran 
krusifikset maa aldri slukkes mer. 

Frans hadde altid været meget ræd de spedalske; han har 
gaat lange omveie for ikke at møte dem. 

Nu møter han paa en av sine vandringer en stakkels spedalsk 


«mand. Hans første tanke er at snu, som han altid har gjort. 


Men nei, det faar han ikke lenger lov til nu. Han gaar ham 
imøte, taler venlig med ham, ja kysser ham! Frans jubler 
over at aanden har seiret i ham. 

Dette var hans første ridderdaad under Guds banner. 

Senere følger han de syke til «San Salvatore delle Pareti», 
pleier dem, vasker deres saar 0g steller godt med dem. 

Efter dagens arbeide ved San Damiano, holder han til i en 


”klippehule for i ensomheten helt at kunne fordype sig i den nye 


glæde. Denne eneboer-trang har aldrig forladt den hellige 
Frans. 

«Disse er mine sande brødre, mine riddere av det runde 
bord», er et av den hellige Frans” eiendommelige utsagn, med 
en hentydning til datidens helteidealer i Artus-romanerne, «de 
som dvæler i ørkenen og paa øde steder for bedre at kunne 
hengi sig til bøn og eftertanke og graate over sine og andres 
synder.» Han opmuntret senere altid sine diseiple til at søke 
ensomheten, men hvis den ikke var at opdrive, for kjærlig- 
hetens skyld, «saa la legemet være din celle hvori sjælen er 
eneboer, som bor derinde i cellen og ber til Gud og tænker 
paa ham.» 

Efter at ha sat istand San Damiano, begyndte han paa Por- 
tiuncula-kapellet. 

Forat glæde Frans, kom nu presten fra Damiano oftere og 
holdt gudstjeneste der. 

Saa gjerne Frans var alene, han forsømte dog aldrig en 
gudstjeneste; især elsket han fropræken. 

Det var under en slik morgenandakt at presten læste Matt. 
10, 7—18. De ord blir for Frans en ny befaling: «Dette er 


- hvad jeg vil, dette er hvad jeg av al min evne ønsker at efter- 


leve», har han sagt. Atter tar han befalingen bokstavelig. 
Neppe ute av kirken, tar han sine sko av, kaster sin stav, 
bytter beltet med et rep, og iklædt en lang brungraa kittel — 
vandrer han uti verden som de første apostle gjorde forat 
forkynde evangeliet. 

Med de to første disciple gaar han ind i kirken «forat be 
sammen». Frans gaar Op til alteret, tar messeboken, aapner 
den og finder de følgende ord: «Hvis du vil være fuldkom- 


men, da gaa hen, sælg alt hvad du har og gi det til de fattige 

og du skal ha en skat i himlen». Endnu to ganger slaar han 
boken op og finder først «Vil nogen komme efter mig, han 
fornekte sig selv og ta sit kors op og følge mig», til slut: «og 
han bød dem, at de ikke skulde ta noget med sig paa reisen». 

Efter læsningen skal den hellige Frans ha sagt: «Brødre, 
dette er vort liv og vor regel, og ikke blot vor, men alle deres, 
som maatte ønske at leve sammen med os. Gaa hen og gjør, 
hvad I har hørt!» Man forestille sig disse tre i den stille 
kirke, samlet til bøn i Jesu navn, villige til at gjøre hans vilje. 

De tar imot disse ord, Jesu egne, som en stor gave, direkte 
fra Ham. 

Indeholder gaven en befaling, nu vel: det er brudgommens 
røst! De vil gaa hans ærend, med Guds-glæden i sine hjerter, 
med sang paa sine læber. 


* 


Frans var aldrig asket for askesens skyld. Naar han gav 
avkald paa alt det materielle, saa var det for at eie helt og 
fuldt det aandelige, forat staa helt frit, for ikke at ha noget 
imellem sig og sin Gud — og endelig forat være vaaken og 
ædru, destandig beredt til at lystre en ny befaling, til at motta 
en ny gave. 

Frans vilde ikke høre om nogen anden regel end denne «som 
Gud selv hadde git ham», selv da brødrene blev mange, og 
paven og andre størrelser vilde tvinge ham til at fire paa den, 
eller til at skjærpe og utvide den. 

Da han endelig «for lydighets skyld» maatte gi efter, da var 
de glade dage forbi, da traadte han selv tilbake som leder og 
kjæmpet haardt med sig selv og sin Herre paa Alverna-bjerget. 

Det var indgangen til de mange lidelser som skulde naa 
høidepunktet i Stigmatisationen. Guds kald bli til en organi- 
sert orden! Den store gave forvandles til et aag, hvorunder 
man bøiet sig, et kontrakt som sikret brødrene det evige liv! 

Trubadurens hjerte krympet sig! At sulte, at tørste, at 
ligge under aapen himmel, eller paa en straasæk i en fuktig 
klippehule, at pleie de spedalske, at reise lange veier forat 
forkynne evangeliet for Sarasenerne — — hvad var alt dette, 
mot at opgi en idé, et ideal, hans haap: fred og lykke for alle 
mennesker gjennem en flammende kjærlighet og gjennem aan- 
dens seier over alle materielle krav og lenker! 

Men vi foregriper. 

Endnu vil vi dvæle ved den fransikanske vaar, da «le 70- 
eulatores Domini» strødde deres glæde hvor de gik, da alt lyk- 
kedes for Frans, da kjærlighet var brødrenes eneste regel, hin 
straalende begyndelse med det dype aandssamfund mellem me- 
steren og de første diseiple. Frans omgikk disse sine aandelige 
barn som en virkelig far, og øm som en mor var hans omsorg 
for hver især, naar der var noget iveien med dem. 

Vi kan her kun nevne et par eksempler: 

En av brødrene, Juniper, var ikke saa gløg som de andre, 
men Frans satte meget pris paa ham fordi han var saa hjer- 
tensgod. En gang hændte det at en tigger kom ind i kirken, 
mens Juniper var der alene. Tiggeren bad om penger, men 
Juniper eiet intet! I sin iver forat hjælpe en fattig, tok han 
en kostbar gjenstand fra alteret og gav ham den. 

Stor forskrækkelse blandt brødrene! Hvad har Juniper 
gjort? Git bort det hellige! 

De iler til den hellige Frans. Denne ryster paa hovedet, 
trækker dog lidt paa smilebaandet, og siger mildt: «Maatte 


-— Gud gi os en hel skov av glike Enebærbusker.» 


(Juniperus er det latinske navn for Enebærbusk.) 

Det hændte engang at en av brødrene var blit syk av en 
lang faste. Mens de andre sover, hører den hellige Frans at 
han stønner og vrir sig i vaande. Dette taaler ikke Frans at 
høre paa; han gaar straks ifærd med at anrette et godt maaltid 


"for den syke, setter frem alt det bedste han kan finde og setter 


sig sammen med ham tilbords, «for ikke at gjøre skam paa 


| broderen, og for ikke at tro sig selv bedre end han.» 


Men noget av det mest rørende var dog dengangen da bro- 
der Leone trængte mesterens hjælp. Frans elsket Leone; 


han var hans Johannes som trofast fulgte ham overalt, 


som delte alle hans sorger 0g glæder indtil det sidste. Atter 
og atter kalder Frans ham Guds lille lam. 
Av en eller anden grund var dette altid glade og i Guds 


gr vilje hvilende lille Guds lam blitt bedrøvet. Hans frimodighet 


var borte. Frans ynket sig over ham og var ikke sen om at 
hjælpe ham straks. Han bad broder Leone bringe ham et 
stykke pergament, pen og blæk. Og Frans skriver, mens 


Leone ser paa: «Herren velsigne dig og bevare dig! Herren 

lade sit ansigt lyse over dig og være dig naadig. Herren løfte 
sit aasyn paa dig og give dig fred!» 

Et øieblik ser de to paa hverandre — da tilføier Frans de 
følgende ord: «Herren velsigne dig, broder Leone! 

«Ta dette,» sier Frans, idet han rækker ham pergamentet, 
«og bevar det hos dig til din dødsdag!» 

Endnu som gammel mand bar Leone dette sin mesters 
testamente paa sit hjerte. 

Kan der tænkes et finere, et varmere et helligere kjærlig- 
hetsbevis? 
Man kan ennu se pergamentet i San Francisco-kirkens sa- 
kristi og bøie sig i hellig ærefrygt for kjærlighetens opfind- 

somhet. 

Frisk og frigjort, original og genial var den hellige Frans 
og alt hans virke. 

Desuten eiet han et forløsende humør som reddet ham ut 
av mangen en vanskelig situation. 

Hvor velgjørende menneskelig virker det ikke, naar han 
sender bud efter en av sine gode veninder, en fornem dame i 
Rom, Jacoba de Septenisoli, og kalder hende« broder Jakob», 
fordi hun er saa grei og sterk. 

Midt i denne første, straalende tid skedde der noget helt 
uventet for Frans. 

En ung pike paa 16 aar av adelig slegt, Clara Sciffi, hadde 
hørt den hellige Frans præke i Assisis katedral. 

Rystet av hans ord, grepet av hans eiendomelige personlig- 
het, aapner der sig en hel ny verden for hennes søkende sjæl. 
Frans blir hende «en duft av liv til liv», som Paulus har sagt. 
Clara forsøker at gi sit liv en helt ny retning idet hun ofrer 
sig for de fattige. Men det er vanskelig i de gamle omgivelser, 
hvor hendes far er forfærdet over hendes asketiske tendenser. 
Da gaar hun, uten at betænke sig, til Frans og spør ham hvad 
hun maa gjøre. 

Den hellige Frans betænker sig heller ikke, ansvarlig som 
han føler sig for det liv han har vakt. 

Han hadde ikke været den han var, hvis han nu, av men- 
neskefrygt eller av nogen anden grund, hadde sviktet hende 
og sig selv. Han raader hende til flugt — og venter hende i 
kirken, palmesøndag-nat (18de—19de mars 1212). Alle brødre 
er samlet i Portiuncula-kapellet. Hun kommer mens de syn- 

ger matutinen. «Da gik alle brødre Jesu brud imøte, med 


* brændende iys i deres hænder — mens skogen omkring kirken 


gjenlød av fuglenes morgensang,» heter det i den gamle be- 
retning. Foran det samme alter hvor Frans hadde knælet, 
da han fik Guds befaling, knæler nu Clara. Frans læser hvad 
Gud har befalet brødrene, læser hvad Han nu befaler søster 
Clara, og naar hun lover at hun vil det av hjertet — falder 
hendes haar, som Frans selv klipper. 

Han hadde ikke ret til det, han var ikke presteviet, men 


i denne høitidsstund var alt hævet til det høiere plan, hvor 


Frans” egentlige hjemstavn var, 0g hvorhen kun hans utvalgte 
kunde følge ham: «hvor der ikke er jøde eller græker, ikke 
træl eller fri, ikke mand og kvinde, ti alle er én i Kristus 
Jesus.» 

En time efter indvielsen, førte Frans selv Clara til et Bene- 
diktinerkloster i nærheten, hvor hun indtil videre var beskyt- 
tet mot farens forsøk paa at faa hende tilbake. 

Efter 3 dages forløp følger Claras søster, Agnes, hendes 
eksempel — og om ikke længe flokker sig en hel skare av 
unge kvinder omkring disse to. 

Man kan tænke sig Frans" glæde, da han faar San Damiano 
i gave som opholdssted for Clara og de andre søstre, likesom 
han hadde faat Portiuncula for sig og brødrene. 

Dette elskede sted, hvor Jesus hadde talt til ham fra krusi- 
fikset, kunde han nu gi Clara til bolig. Der fik hun knæle, 
der fik han forkynde for Clara, hvad der bevæget hans sjæl 
— en forkyndelse baaret av den gode samvittighets salige 
frihet. 

Den første opgave Frans gir søstrene, er at Sy alterduker 
til de smaa forsømte kapeller i omegnen. Det var søstrenes 


første andel i at «gjenoprette Guds hus som var faldefær- 


dig». 

Frans taalte ikke at se en forsømt helligdom; han la alle 
paa hjerte, hvor han end kom hen, at stelle omhyggelig med 
det hellige. 

Men søstrene trængte til mere arbeide. Ret som det var 
sendte da Frans en syk eller en fattig til dem, forat pleies 
og stelles godt med. 

Mange spedalske har Clara pleiet. 

Hun fik senere en have hvori søstrene dyrket grønsaker, 

og Frans bad dem om «ikke at glemme blomsterne». Frans 
elsket blomster, og at pleie dem var ham én av armodens rig- 
dommer. 

Denne Claras klosterhave ved San Damieno findes endnu. 

Vandrende paa klosterhavens firkantede stenfliser, hører 
man endnu det hellige tale og alt hvad der er poetisk og 
rent. 

Hvor enestaaende fint dette forhold har været mellem Frans 
og Clara, har folkets intuition forstaat. Assisis befolkning 
taler endnu aldri om den hellige Frans, uten at nævne Clara. 

Naar Frans trængte til hvile, naar han ikke kunde finde 
veien tilbake til sig selv efter vanskeligheter og endeløse sam- 
taler med de store og lærde, da søkte han ind til Damiano. 

Der i stilheten, i Claras have, tok alt det brogede sig an- 
derledes ut. Der fik han altid fat igjen i det enkle, det store, 
det ene, som Gud hadde git ham at være uttryk for i denne 
verden. Derhen lot han sig av brødrene bære, da stigmatisa- 
tionens lidelser blev over evne, endogsaa for ham — da hans 
øiensygdom tiltok, da alt omkring ham hyllet sig i en graa 
taake, legemlig og sjælelig. 

Clara vidste hvad mesteren trængte: ensomhet og ro. Hun 
fletter egenhændig en liten hytte for Frans, «av siv», heter 
det i den ene beretning, «av rosenbusker» i en anden. 

Der kommer han sig; der hører de ham nynne og synge 
som i gamle dage. Alle gaar i spænding om forandringen vil 
holde sig — men der er ingen som forstyrrer, ingen som spør. 

Nu faar mesteren hvile! 

Og mens alle er samlet omkring den hellige Frans ved 
middagsbordet, ser de ham bli borte som i en usigelig fjern 
lykke. — — 

Idet han kommer til sig selv, jubler han: Laudate sia lo 
signore!» «Solsangen» er født. 


Glæden er kommet tilbake! Overstrømmende! 

Frans — frommeste av alle fromme — han glemmer en hel 
uke at læse breviaret, optat som han er av «Solsangen». Han 
synger den dag og nat, han opfordrer brødrene til at gaa og 
synge den for alverden — som «joculatores Domini» — denne 
lovsang om skaperens og alle Hans skapningers herlighet, 
denne kjærlighets-utgydelse til alle og alt! 


e 


é 

Brødre og søstre er alle og alt hvad der er utgaat av Fade- 


-*rens haand. Alt hvad han har levet for, alle hans længsler 


og forhaabninger, alle hans skuffelser og alt hvad han har 
lidt, finder her sin utløsning i et tema med mange vidunder- 
lige variationer: Laudate! 


Dette er den hellige Frans som Dante saa ham, da han gav 
ham plads i «Paradiso» blandt de store mystikere, de som 
skuer ind i Guds kjærlighets dyp. 

* Dette er den hellige Frans som («malgré lui», kan vi næsten 


si) reddet kirken ut av den tørre skolastik, som, trods den 


gode katolik han var, dog blev protestantismens herold, som 
inspirerte fra Angelico og prerafaeliterne til de evig unge bil- 
leder — hvis røst, efter 700 aar, har samme friske, uforgjæn- 


gelige klang. Frans er uforlignelig. 


Ingen kan kopiere ham! Det vil aldrig lykkes. 

Men vi kan bade os i hans godhets originalitet som ikke 
berørtes av det onde i verden; vi kan sole os i hans bræn- 
dende kjærlighets genialitet, som, skuende «Amore», blev ett 
med den. Vi kan se os sterk paa dette hellige liv som var 


sen protest mot al tvang og alle lænker som egenkjærligheten 


bebyrder os med, og som blev en høisang om kjærlighetens 
frigjørende magt! 

Det er ikke for meget at anvende San Francescos egne ord 
om «broder Sol» paa ham selv, idet vi sier: «Laudato si, 
Misignore per frate Francesco, lo quale e bellu e radiante cum 
grande splendore. 

De te, Altissimo, porta signiftcatione». 

(Lovet være du Herre, for broder Frans, som er skjøn og 
straalende med stor glans. 

Paa dig, du Høieste, er han et billede»). 


Bergen, august 1926. 
Valborg Isaachsen-Dudok van Heel. 

INSTINKTENE ER OVER OSS! 


Det er underlig å se hvordan folk reagerer ganske balance- 
løst, tilsynelatende også ganske tankeløst. De forsøker ikke 
å skille mellem det som har båret og det som har fortæret 
vår kultur. Nu da der er kommet et bakslag i retning av 
naturlighet, slår man over hele linjen døren op for — det 
primitive. I kampen mot den kunstige parlamentarismen ropes 
der på antikt diktatur. I reaksjonen mot forbrydervenligheten 
ropes der på dødsstraffen. En hovedstadsavis har en leder 
om det tiltalende i prinsippet: øie for øie — tand for tand. 
På Hønefoss fatter de en resolusjon om at man nu må kreve 
liv for liv. Og en lærer for ungdommen står frem og hevder 
at herefter er hver den mann en nidding som ikke selv tar 
sig til rette og eksekverer dødsdommen øieblikkelig uten lov 
og dom — når forbrytelsen synes ham tilstrekkelig stor. 

Den slags tankegang stikker frem i stadige utbrudd; og når — 
slike utbrudd får pressens øre, så må dette bety at der kan 
regnes på en sangbund i folket. Vi rides for tiden av en ren 
ur-instinktenes ekstase — ikke bare blandt dem som gjør for- 
brytelser og som i sine instinkters vilde løp truer samfundet 
med opløsning; — nei, også de «samfundsbevarende elemen- 
ter» i vårt folk er falt tilbake på ur-instinktene. De vil ut- 
drive djevelen ved å slippe Beelzebub løs. Vi oplever en for- 
råelse av livssynet, fra oven så vel som fra neden. Det går 
for sig i naturlighetens navn. Nu skal vi bort fra fernissen, 
nu skal vi bli oss selv. Og dette skal skje ved at vi går bak- 
over til slik som det var. 

Her er — som sedvanlig — rett og vrangt, sundt menne- 
skelig og primært dyrisk, blandet sammen. Har vi hittil ofte 
glemt at menneskelivets instinkter også har sin sundhet og 
sin rett, så glemmer man nu i sin instinktrus at det dog er 
en viss fordel ved mennesket at det er et vesen med fornuft 
og med mulighet for å kontrollere og beherske naturen, — 
og at det er en klassisk vurdering at den mann som kan be- 

herske sine instinkter, er større enn den «som kan innta en 


«hel by». 


Dagens begivenheter har ført til at forholdet er blitt mest 
åpenbart på rettslivets område. Det kan neppe være tvil om 
at vårt rettsliv gjennemlever en krise for øieblikket. Og der 
er all grunn til å se de lokale episoder i lys av det generelle 
problem: urinstinkter contra rettskultur. 


KVINNE-INSTINKTER. 


For å ta et område hvor sunde instinkter er med i spillet, 
så la oss se på kvinnenes propaganda for strengere straff for 
sedelighetsforbrytere. Når vi oplever en av disse oprørende 
affærer, hvad er det da for instinkter som vekkes i oss? Om 
vi bortser fra nysgjerrighetsinstinktet (som er vilkåret for at 
disse notiser er så godt stoff, ikke minst i lokalpressen), så er 
det vesentlig to: omsorgsinstinktet og hevninstinktet. Vi blir 
— og fremfor alt blir alle mødre, alle kvinner — betatt av 
den vernetrang som er ømhetsintinktets utslag og som kan 
bringe en mor til å late livet for å verge sitt barn — selv 
om det er oplagt ufornuftig. Dette skjønne instinkt inngår 
nu undertiden forening med gjengjeldelses-instinktet, og da 
er det vi av en mor kan opleve å se en furie fremstå. Feno- 


menet er respektinngydende, det har alltid hatt en høi plass 


i klassisk litteratur. Og i det mannfolkbeherskede samfunds- 
liv har disse «furier» vært et effektivt memento — de har 
likefrem bidradd til å heve kulturstandarden. De reprensen- 
terer sterke, bærende instinkters krav. 

Men alle instinkter er blinde. De er det ifølge sin natur. 
Og når det gjelder avpasningen til et helhetsomsyn, så må 


- fornuften, den «sunde sans» med sine allsidige overveielser 


komme med. Overfor voldtektsforbrytere vilde instinktene 
best tilfretsstilles — som det skjedde i gamle dage — ved at 
man fikk lemlestet dem. Hele den gamle straffemetode gikk 
ut på å eksekvere straffen i en handling med forøveren. Her 
har de etiske idealer nu bragt oss til istedet å anvende fri- 


— hetsberøvelse. Dermed har vi delvis fjernet det umiddelbare 


vektsystem i forholdet mellem en forbrytelse og dens straff. 
Vi har innført et annet, et mer langsiktig hensyn: hvad skal 
der bli av forbryteren? Hvad er det beste for samfundet i 

det lange løp? Frihetsstraffen er et onde som skal søke å 
frembringe et gode. Den tilhører et etisk kulturplan — ikke 
de fremfusende instinkters. 

Men når instinkterne nu — innenfor denne rettsorden — 
vil optre selvstendig, og når de ikke lenger kan følge sin 
eneste naturgivne retning: lemlestelse, så får vi et underlig 
bastardkrav frem: lengst mulig frihetsberøvelse. I stedet for 
å rette sig mot selve straffemåten: den blotte innesperring, 
og forlange tilbakevenden til instinktbasis over det hele, tar 
man sin tilfredsstillelse i å kreve et maksimum — iikegyldig 
av hvad slags. Dermed stilles instinktet og dets affekt til- 
freds. Men det er jo ganske forkjert (og selvmotsigende nettop 
fra instinktsynspunkt!) å sperre en overseksuell natur inne 
mellem fire vegger. Det vil jo si å overlate ham til en over- 
ladet fantasi og samtidig berøve ham sundhetens naturlige 
middel til kraftfordeling: det saftige muskelarbeide i frisk 
luft. Hvad er vunnet ved at denne tilstand varer i 6 år frem- 
for i 4? Så lenge denne kvinnenes aksjon er båret av det 
blinne: flere år!, og ikke har tanke for metode og mål, er 
den et etisk-retslig fremmedlegeme i vår straffepleie, et furie- 
hugg av respektabel styrke, men et hugg i sten. Innsatsen 
mangler orientering i etisk og rettslig kultur. 

Dette viser sig også deri at man i affekten blinder øiet over- 
for alle nuanser. Vår følelse blusser op overfor det blotte 
ord: voldtekt. Og overalt hvor ordet nevnes vil vi reagere 
like voldsomt — i vår affekt. Vi innbydes nu til også å dømme 
ut fra denne forskjellsoverskyggende ophidselse. Men døm- 
mekraft opnår vi ikke derved. Enhver som har ringeste kjenn- 
skap til disse sakers akter, vet at begrepet voldtekt rummer 
fenomener som for en etisk bedømmelse er prinsipielt forskjel- 
lige. Der er tilfeller, hvor man må komme i tanker om det 
gamle ord: den som graver en grav for andre, faller selv 
deri. Skulde vi nu innrette vår straffelov slik at der ikke er 
rettslig adgang til her å skille slike tilfeller fra de renskåret 
mannfolk-dyriske, — da tilfredsstiller vi et blindt massein- 
stinkt, men slår rettferdigheten i ansiktet. 

Slik som derfor kvinnene i denne sak mobiliserer instink- 
tene contra rettskulturen, avgir de eksempel på hvorledes i 


og for sig sunde instinkter kan øde rettsverdier når de slip- 
pes ukontrollert løs. 

DEN BLINDE DOMMER. 


Under sin instinktsmessige vemmelse ved alt som er av 
vår egen kultur-epoke og sin derav følgende trang til å for- 
herlige alt som var før, går enkelte tilbake til katolicismen, 
andre går resolutt helt tilbake til hedenskapet. I Studenter- 


-— samfundet var der nylig et rop om at vi måtte «Tilbake til 


Odin». Somme tider er det det «nasjonale instinkt» som der- 
ved søker tilfredsstillelse. Men via dette nasjonale går der 


—-åbenbart veier til de rene drifter, som man så døper med det 


* klingende navn mannfolkinstinkter. Anderledes kan det neppe 


forklares når — som nevnt — en fører blandt de nasjonale 
opfordrer manndoms-typen til nu å ta sig selv til rette. Med 
en langt finere analyse var forresten allerede Jakob Knud- 
sen inne på det samme i «Lærer Urup». Urup skjøt Lange- 
Johan som hadde skjendet hans datter. Parisernes erotiske 
domæne har også forlengst etablert en ekspedit selv-justis uten 


— undersøkelse og dom i kjærlighetssaker. 


Nu opfordres også vi til å la våre instinkter være dommere. 
Helteglorien holdes beredt til den som myrder morderen eller 
skjenderen. Derved skal vi sikres mot det justis-mord at hans 
brøde ved domstolen vilde bli for mildt bedømt. Ja, man op- 
røres over at der overhodet gjøres nogen undersøkelser ! 

Der forekom et tilfelle av denne art i Østerrike for et par 
år siden. En ektemann opdager at hans kone er påført ve- 
nerisk syke. Han går inn på henne. Hun opgir en fraflyttet 
losjerende som voldtektsmann. Ektemannen stikker ham ned 
på en kafé. Men saken var at hustruen stod i elskovsforhold 
til en annen mann, som hun for enhver pris måtte dekke. — 
Tragedien var gripende. Den var et respektabelt instinkts 


tragedie, forvoldt ved dets ukontrollerte blinde fremfusen. 
— En og annen kom vel i tanke om at rettskulturen har sine 


fordeler. 
Avisene fortalte efter siste attentat på Mussolini at folke- 


massen i Bologna straks lynchet misdæderen. Han blev pluk- 


ket i biter. Instinkternes raske justis. — Dagen efter blev 
det telegrafert at mengden hadde tatt en feil mann. 

Når nu, også i Norge, denslags fremgangsmåte forherliges 
av ledende menn, 0g tiljubles av publikum, så la oss i det 
minste ha klart for oss at her er tale om en helt ny retts- 

etikk. Det er det gamle begrep hver manns nidding som nu 
proklameres. Men efter vår nu gjeldende rettsorden skal høi- 
sinn og rettferd gjelde endog overfor niddingen. Den mot- 
bydeligste, den mest oplagte forbryter er i vår straffelov 
sikret en forsvarer. En dom blir likefrem ugyldig hvis ret- 
ten ikke har sørget for å opnevne forsvarer for den anklagede. 
Vi har dermed villet sikre rettshåndhevelsen mot instinkter- 
nes vilkårlighet og undersøkelsens ufullstendighet. Vi har vil- 
let adle oss selv som mennesker ved å kreve at i rettens sal 
skal harme være parret med høisinn. 

Vi bydes nu istedet den raske dommer Lynch. Mere nasjo- 
nale bli vi neppe derved. For italienere og negere er kommet 
oss i forkjøpet. 


VEKT ELLER VIPPEBRETT'? 


Efter lensmannsmordet blev det sagt at om folkemassen på 
Ringerike hadde fått fatt i forbryterne, så var raseriet så inn- 
ætt at deres liv ikke hadde stått til å redde. I alle fall var 
uten tvil denne Svenson i hele folket følt som en varg i veum. 
Folkets følelser var virkelig i kok. 

Men han endte dog som noget i retning av en folkehelt — 
som en journalist likefrem bekjente det. 

Forklaringen er enkel nok: det var i begge tilfelle instink- 
tene som dømte. Og her ser man hvor lett det hele da kan 
vippes over. 

Først regjerte harmen. Men et instinkt regjerer aldri lenge 
om gangen. Avisene regner at en instinktiv sensasjon hos 
publikum høist kan utnyttes i 14 dager. Efter den tid blev 
da også «lensmannsmorderne» ikke lenger aktuelt avisstoff. 
Hvis nu Svenson var blitt ringet inn i de første dagers jakt 
og der dengang hadde hendt akkurat det samme som hendte 
med ham en måned senere, — så vilde harmeinstinktet endnu 
ha været så levende, at man hadde funnet det hele å være vel 
til pass. 

Men nu blev tiden trukket ut. En affekt er — især i den 
kraftigste bølge — forunderlig raskt dalende når først kulmi- 
nasjonen er nådd. Og der er da efterpå i sinnet en tilbøielig- 
het til å gi plass for den motsatte affekt. I dette tilfelle med- 
ynkens. Og nu blev niddingen til det jagede menneske. Et 


ERE 

blekt ansigt nede ved en furulegg, med revolveren for pannen 
«blev malt for folkets øine. «Stakkars mann», så man, «de för 
hardt med ham». Ømhets-instinktet — som er en så urmen- 


neskelig makt — vippet raskt og lett vektskålen over. 
Som naturfenomener er både harmen 0g ømheten like re- 
spektable og verdifulle. Men deres raske skiften viser hvor 


lettbevegelig folkedommen er så snart dramatiske momenter 


kaller på affektene og disse settes i overveielsens sted. 
Der er neppe tvil om at det i folkets hele rettsbevisthet er 


"kommet inn i en vippende balanceløshet også under de ofte 
dramatiske, affektbetonede rettsforhandlinger, f. eks. i lag- 


retten. Det er ikke rettsinstinktet som er årsak i de unaturlige 
frifinnelser vi har oplevet i den senere tid. Det er instinkterne. 
Derfor er det typisk at folkedomstolen nu er den usikreste 
domstol. Den er preget av den opløsning som vår rettskultur 
har fått i de brede lag — under pressens anførsel. 

Men balance er rettskulturens gamle symbol. Og når et folk 
skal bedømme sin rettsorden, så vil det måtte besinne sig på 
hvad det vil bety å ombytte rettens vekt med instinktenes 


vippebrett. 


HVERMANNS FORBRYDERSKOLE. 


Ved leilighet siver det ut at der i Justisbygningen holdes 
daglig og gratis forbryderskole. Da en storforbryder nylig 


E rømte under en pause i retsforhandlingene, skjedde det fordi 


«publikum» med forsett blokerte veien for politibetjenten. Hele 
publikum bestod nemlig av den anklagedes kollegaer. De sitter 
der daglig og utdanner sig til kombinerte jurister og knepsspe- 
cialister. Formontlig må lokalet om kort tid utvides av hen- 
syn til den økende tilstrømning. 

Best mulig søker imidlertid pressen å erstatte tapet for dem 
som ikke kommer inn. Og lenge før retsdokumentene kommer 
på dommerens bord, er pressens materiale lagt ved publikums 
frokostkuvert. Våre barn får samfundets interesser innpodet 
på to områder: sports-tippingens 08 detektiv-sensasjonens. 


| Bokseren og forbryderen er heltene. Stadion og de skumle 


skueplasser for ugjerninger er pressefotografens specialfelt. 
Vi hørte at en sensasjon ikke har lenger liv enn 14 dage. 


Men betenker man da dens nedslag i folkesjelens underbevisst- 


het? Endog sunde sjele led i oktobers siste halvdel av mord- 

hallusinasjoner. Hvad da de svake, de disponerte sinn? — 
Slike frø vokser sent, men de vokser sikkert. Der går for sig: 
en innpodning av ubevisste forbrytermotiver. Og sensasjo- 
nens glorie gir disse forbrydertendenser en tilkobling til even- 
tyr-instinktet. 

Atter ser vi ubalancertheten: man roper på strengere straffe 
samtidig som man sprer forbryderfrøet. Ledelse, omtanke, 
ansvar — er tilsynelatende avkoblede makter. — Pressens 
menn setter med fullt vidende og overlegg instinktene i omtan- 
kens sted. På et møte nylig, hvor disse ting blev drøftet, 
hevdet pressens ordfører den sats: <«Vi forteller ganske sim- 
pelt det som skjer». Dermed er pressen undskyldt overfor 
alle anklager. Det som skjer — og det som de ser, det kan 
det da ikke være noget galt i å fortelle? 

En ansvarlig mann forteller ikke hvem som helst alt han 
ser. Og en oplyst mann vet at han ikke har noget objektivt 
organ i sine blotte sanser. «Det sete beror på øiet som ser.» 
Vi ser undertiden det vi vil se. Pressen ser oftest det som 
den tror publikum vil se. 

Og pressemannen forteller dessuten ikke alt det som skjer 
eller alt det han ser. For han forteller bare de ting blant sine 
lakttagelser som det er regningssvarende å fortelle. Han for- 
teller det som vil «gjøre sig» i avisen. Han har i så henseende 
sitt principp, aktualitetens i og for sig berettigede mål å gå 
efter. Men så skal han ikke si at han ganske naivt og likefrem 
bare forteller det som skjer. Han må gjøre et utvalg. Og 
dermed åpner sig da spørsmålet: er dette utvalgsarbeide an- 
svarsfritt? Kan man skyte sig inn under sansenes umiddelbare 
ukontrollerthet? 

Svaret kan ikke være tvilsomt. Det ligger deri at pressen 
efter den refererte maksime er på vei til å bli vårt største 
retslokale — til godt som til ondt. Ved å falle tilbake på til- 
synelatende naive sanser truer pressen med å bli en sanses- 
løshetens skole for folket. 


I SADLEN IGJEN! 


Dommen over pressen faller allikevel undertiden urettferdig. 
I denne mordhøst har den imidlertid vært både sterk og be- 
visst. Den kommer litet til orde — det har sin naturlige for- 

klaring. Men mann og mann imellem har det vært et oprør 
over hvad vi er blitt budt av ganske unødvendig utpensling 


av sensasjonene. 
Imidlertid er der en vigtig ting å merke. Norge har, stort 
sett, en usedvanlig hederlig presse. Vi har — sammenlignet 


med utlandet — en uavhengig presse. Hvis der syndes så er 


det ikke av ond vilje, men snarere av tankeløshet. Det vi 


mangler er en bevisst pressekultur. 
Billedet av pressen og av publikum er ikke så svært for- 


Skjellige. Stoffet er så godt som det kan være. Men det beste 
stoff ødelegges av balanceløshet. Det som vi oplever nu, under 


den brutale reaksjon mot de gamle kulturformer, minner om 


Luthers billede om den sansesløse rytter; da han blev hjulpet 


på 


op på den ene side av hesten, ramlet han straks ned på den 
annen. Men vi trenger snarest mulig å komme i sadlen. Vi 
trenger å fatte tøilen som styrer instinktene i livsfremgangens 
tjeneste. Derfor bør til germanerne nu lyde — med en liten 


— endring — det gamle rop: instinktene er over oss! 


NOTISER 


BROCHMANNIANA. 


I forbinnelse med det minne 
som dr. Kristen Andersen i dette 
hefte har satt den tidligere stifts- 
prost i Kristiansand, er der et par 
trekk som vi gjerne vi feste til 
samme minne. De gjelder Broch- 
mann som teolog og som astronom 
og som studiosus. 


1. 


Om Brochmann som teolog bruk- 
te Hamar biskop det sterke og tref- 
fende ord at den avdøde hadde vært 
den kunskapsrikeste mann i den 
norske kirke. For den yngre sam- 
tid lyder kanskje dette som noget 
-overraskende. Det var andre sider 
ved Ringsaker-patriarken som vår 
tid særlig hadde festet sig ved. Der 
er her et område som krever en 
viss forklaring. 

Brochmann som teolog er knyt- 
tet særlig til den i sin tid meget 
varme kirkestrid i Kristiansand, 
«striden om «Lov og nåde» mellem 
byens biskop og stiftsprost. Denne 
strid er vel helt gått den senere 
slekt av minne. Men den gav den- 
gang gjenklang over den hele kirke 
og var i mangt et forvarsel om den 
store storm som biskop Heuch 
senere skulde fremkalle. Det er 
ikke her årsak til å kalle stridens 
minner frem *). Men der var ett 
spørsmål som blev sittende igjen hos 


1) Se årgangen 1896 av Kirke og 
Kultur, med stridsartikler både 
av Thv. Klaveness og Chr. Bruun. 


fyr, 


dem som hadde sett hvilke betyde- 
lige evner og kunnskaper som var 
irått frem i Brochmanns bok, og 
det var dette: hvorfor sluttet han, 
hvorfor taug han siden? Det er 
dette spørsmål som gjennem den 
biskopelige gravtale nu igjen må 
vekkes. 

Klaveness brukte i sin tid det 
uttrykk om den <Kristiansandske 
lærestrid» at der her var blitt tram- 
pet på en samvittighet. Heuch var 
jo Brochmann like så overlegen i 
fektekunsten som Brochmann var 
Heuch overlegen i kunnskaper og 
kritisk skjønn. Som en av deres 
felles bysbarn har sagt: Heuch 
skallet simpelthen Brochmann ned 
under galleriets bravorop. Sjelden 
er en mer hårdhendt gjerning øvet 
i den norske kirke. Det likefrem 


eventyrlige var at Heuch fikk 
Brochmann stemplet som — rati- 
onalist. Han blev i Kristiansand 


derefter ansett som en mistenkelig 
der ovenikjøpet ikke var 
«flink», og som derfor vakte en 
med en viss medlidenhet opblandet 
motvilje. At dette plaget Broch- 
mann — som det fine, samvittig- 
hetsfulle inderlighetsmenneske han 
var — er en selvfølgelighet. Men 
hvorfor blev han hele tiden siden 
taus som teolog? Han var dog en 
typisk mann? 

For å få dette besvaret, har vi 
spurt dr. Kristen Andersen, som 
levet så nær både begivenheter og 
personligheter dengang. Med hans 


- belige 

tillatelse hitsetter vi av hans for- 
klaring dette: 


«Der inntråtte uten tvil som følge 
av striden en forskyvning i Broch- 
manns bevissthet. En forskyvning 
bort fra tankens opgaver og i ret- 
ning av det personlig-religigse. 


 Malheuren med avhandlingen og 


hvad der selvfølgelig i nogen grad 
måtte utløses ved denne malheur: 
krenketheten, fortonet sig litt efter 
fitt for ham som Guds styrelse, 


7 "henholdsvis som åbenbaring av egen 


indre svakhet og ufullkommenhet. 
Under denne inderlighetsgjæring i 
hans sjel fordampet hans videnska- 
klarhetstrang. Og hans 


stridslyst. Det hele blev ombøiet 


til noget religiøst, til noget indre 


som måtte overvindes. Jeg er ikke 
i tvil om at han herved vandt som 
religiøs personlighet. Han blev 
martyr i ordets beste forstand. Han 


blev «ehristen» i Kierkegårds me- 


ning. 
Men han kjøpte denne religiøse 


— vinding ved å gi avkall med hen- 


krav til klarhet. 


syn på dette om erkjennelsesens 
Han bearbeidet 
litt efter litt både sin oplevelse og 


— sin erkjennelse således at der ut- 
 adtil kunde synes å komme noget 


undfallende over det hele. Hans 


tale ved Heuchs begravelse virket 


derfor for massen som noget i ret- 
ning av tilbakekallelse. Det var det 
nu ikke. Det var først og fremst 


dette religiøse opgjør i sig selv han 


gav uttrykk for; ut fra dette til- 


gav han ubetinget Heuch. Så ube- 


tinget, at han halvveis sa at Heuch 


hadde hatt rett. Men ved det jeg 


sier i min mnekrolog om «arret», 
mener jeg også at hans egen klar- 
het, erkjennelsesmessig sett, hadde 
tatt skade av passagen. Han var 
virkelig blitt slått ned som religi- 
øs-intellektuell personlighet. Han 

hadde måttet tillate dette overfor 
sig selv, for — ut fra sin indre 
nødvendighet — å kunne heve sin 
etisk-religiøse personlighet. 

Det han hadde oplevet i striden 
av rent personlig art ombøiet sig 
altså i hans indre fra videnskap til 
religion, fra erkjennelsesspørsmål 
til etisk eksistens. Selv observerte 
han det ikke klart bos sig selv. 
Men det er uten tvil på denne må- 
te at hans senere utvikling må for- 
klares». 

— $å vidt dr. Andersen. Den 
givne forkaring belyser et centralt 
indre fenomen i en kirkestrid, og 
har interesse og rekkevidde langt 
ut over dette isolerte tilfelle, og og- 
så ut over den norske kirke. 


2. 


Det næste lille apropos gjelder 
Brochmann som astronom. Vi lar 
her hans gamle ven observator 
Schroeter tale, som i en dagsavis 
har offentliggjort følgende høist 
interessante oplysninger: 

Så er hans altså død denne stau- 
te og nøkterne mann med de man- 
ge interesser. Og vemodig er det 
å tenke på, at jeg ikke skal få 
flere brever fra ham — i snart 20 
år har jeg vekslet hyppig brever 
med ham — og heller ikke se ham 
hos mig og diskutere med ham et 
eller annet astronomisk problem. I 
den tid han som medlem av salme- 
bokskommisjonen bodde her i Oslo 
var han en ikke sjelden gjest på 
observatoriet. Alltid hadde han no- 
get interessant å berette om, noget 
vekkende fra den eldre eller yngre 
astronomiske litteratur han hadde 
lest og som han måtte høre mere 
om. Det er uforglemmelige timer, 
jeg hadde i hans selskap, og vi var 
aldri forlegen for astronomiske 

problemer som blev satt under dis- 
kusjon. Hvor ofte måtte jeg ikke 
beundre hans astronomiske viden. 
Allerede i en tidlig alder hadde 
astronomien som videnskap fanget 
ham, og han hadde ved et meget 
kritisk valg av litteratur søkt å 
trenge til bunds i dens mange gre- 
ner. Men blandt de emner som sær- 
lig hadde fengslet ham var det 
spesielt to han alltid kom tilbake 
til Den ene var stjernebilledenes 
oprindelse, derav navner og de sagn 
som er knyttet til dem, det annet 
var månens stedsnavner, ti på må- 
nen var han kjent som få. Og den 
dag jeg kunde vise ham det full- 
stendigste fotografiske atlas av 
månen, står for mig som en av de 
gjeldne oplevelser jeg har hatt. Om 
disse to emner har han i Nordisk 
astronomisk selskaps tidsskrift — 
han var medlem av selskapet fra 
dets grundleggelse — gitt flere in- 
teressante og vektige utredninger. 
Spesielt har hans inngående og so- 
lide diskusjon av de mange høist 
eiendommelige navner på fjelltop- 
per og kratere på månen vakt en 
sådan opsikt blandt astronomer, at 
den er utgitt som egen brosjyre på 
tysk. 

Jeg vet, at han hadde flere an- 
dre emner under diskusjon og mu- 
ligens finnes der i hans Nachlass 
ennu noget som fortjente å offent- 
liggjøres. Men hvad han har pub- 

lisert er nok til å sikre ham et 
varig minne innen den astronom- 
iske verden. 


3. 


Endelig er der en liten anekdote 
som dr. Andersen har tatt vare på 
og som gir oss humanisten Broch- 
mann fra en vidunderlig, humor- 
omstrålet side, som i grunnen var 
uløselig forbundet med dette fest- 
lige menneske: 

Brochmann var en arbeidstrell. 
Hans arbeidsmetode var den, at 
når alle de andre gikk til køis, 
satte han sig med sin pipe til skri- 
vebordet. Så satt han oppe til de 
andre om morgenen stod op, og 
gikk så til sengs nogen timer. 

En mørk vinternatt satt han på 
denne måte og skrev på kommen- 
taren til Matteusevangeliet. Det rin- 
ger på porten, og han tripper ut 
for å lukke op. Der stod en mann 
utenfor, og Brochmann sa: «Hvad 
skal De?» Jo, mannen skulde ha 
skrevet inn et barn til dåpen. «Men 
kjære Dem da, mannen min», sa 
prosten, temmelig irritert, <hvor- 
ledes kan De falle på å ringe på 
midt på natten med denslags ting; 
det er da virkelig for galt». — 
«Midt på natta», sa mannen, «klok- 
ka er jo %11 om formiddagen». — 
«Nei, hvad sier De, er klokken halv 
elleve. Da må jeg ha glemt å legge 
mig idag». 


AVSLUTTENDE SADHU-REPLIKK. 


Dr. Kristian Schjelderup kaller 
mig i forrige hefte til regnskap for 
min notis om Sadhu Sundar Sing. 
Det dreier sig om 5 punkter. 

1. Jeg skal ha søkt å vende op- 
merksomheten bort fra sakens kjer- 
ne, idet jeg skrev om den religiøs- 
menneskelige vurdering av 


mannen og hans troverdighet, 
mens striden skal gjelde sannfer- 
digheten av hans livshistorie. 
Hertil svarer jeg: disse to ting er 
ikke lette å skille. Dr. S. hadde og- 
så begge deler med i sin første ar- 
tikkel. Jeg fant da foranledning til 
å gi ord for mitt personlige inn- 

trykk av Sadhuen. Jeg formet det 
ikke som et svar til dr. S., .men 
mer som et apropos til det side- 
spørsmål som måtte reise sig hos 
alle: var han da ikke en troverdig 
mann? At jeg ikke anså denne min 
 motis som noget svar til 8. og at 
jeg ikke dermed mente å lede op- 
 merksomheten bort, blir jo klart 
nok derav at jeg overlot til profes- 
- sor Heiler, eksperten i emnet, å 
$vare på det som dr. S. kaller 
sakens kjerne. Heilers artikkel i 
på forrige hefte kan neppe beskyldes 
for å gå utenom det historiske pro- 
blem. Jeg for min part fant ingen 
grunn til å kaste mig inn idenne 
 «kilde»-debatt. 
Å. 2. Jeg skal angivelig ha tatt feil 
» mnår jeg sier at Sadhuen ikke gjerne 
i omgav sig med mirakelglansen. 
Mitt personlige inntrykk i så måte 
var imidlertid bekreftet ved 
uttalelser både fra Indien og FEuro- 
Mipa, fra tiden før så vel som fra 
tiden efter reisen til Vesten. Men 
dr. S. slår mig med et citat fra 
Heiler som jeg selv hadde avtrykt 
til tross for at det forekom mig 
uriktig og ikke vel avveiet. At Hei- 
ler ikke lar sig bruke som noget 
bevis mot mig er imidlertid til 
overflod klargjort i hans artikkel 
4 forrige hefte, hvor han uttaler sig 
|meget mer utførlig om dette mel- 
lem S. og mig omstridte punkt. 
- Heiler skriver (K & K.ss. 508): 
«Fullstendig usann har den påstand 
— vist sig å være at sadhuen har ui- 
basuneret sine «underoplevel- 
ser» for verden. De venner som har 
kjent ham i årevis, bevidner at han 
Xe] privatsamtaler er yderst forbehol- 
den og aldri uoppfordret ta- 
ler om sine usedvanlige oplevelser, 
enn si da praler med dem. Bare 
når han i sine evangeliske taler av- 

legger vidnesbyrd om sin frelsers 
undervirkninger, fletter hun 
inn sine merkelige oplevelser, men 
bare for å anskueliggjøre Guds 
frelsende hjelp». 

Dette stemmer nøiaktig med hvad 
jeg skrev og citerte vidnesbyrd om 
fra forskjellige hold. Og når dr. 
S. vil ha det til at Sundar Sing 
først blev engstelig «tilbakeholden- 
de» med sine undere efter at man 
var begyndt å pirke ved dem i Eu- 
ropa — så ligger der svar herpå 
i siste linje av Heilers citerte ord: 
han blev ikke tilbakeholden, mer 
enn før, der hvor det for ham 
gjaldt å fremheve Guds kraft også 
gjennem fortellinger om hans egne 
oplevelser. Sadhuen er i så måte 
helt konsekvent. 

3. Om den psykoanalytiske un- 
dersøkelse uttalte jeg mig på 
grunnlag av Sehjelderups referat. 
Det gleder mig at dr. S. her anner- 
kjenner mitt hovedsynspunkt: den 
avgjørende forskjell mellem vestens 
og østens psykologi. De detaljresul- 
tater en <«wiener-skolet» analyse så 
kan komme til, kan tross dette nok 
bli interessante, men de får en 
grunnkarakter av det svevende 
som betar dem deres avgjørende 
tyngde. 

4. At jeg nevnte perfidite- 
ten i å blande en antydning om 
«underslag av betrodde midler» inn 
i debatten, kom av at dette punkt 
nettop bare blev antydet. I så- 
danne fall kan bare sikre bevis be- 
rettige til å blande mistanken inn. 
At der ikke foreligger slike — sna- 
rere tvert imot — viser Heilers 
svar, punkt 8. — Dessuten: kunde 
man virkelig ha bruk for en slik 
utsed av mistanke? 

5. Den siste bemerkning hos dr. 
S. er ikke rettet til mig, men utta- 

ler et håp som jeg selv hadde gitt 
uttrykk for og som jeg gjerne på 
ny uttaler som mitt eget: at man 
fortsatt vil føre striden på mnøk- 
ternt videnskapelig grunnlag. — 
Dog med den tilføielse at jeg ikke 
som dr. S. tror at man med disse 
metoder kan komme tilbunds i sa- 
ken. Den har sitt moment av r e- 
ligiomn, og det man ser, beror her 


i særlig grad på øinene man ser 
med. Eiwind Berggrav. 


eo | 
| 


å 
| 


I 


Dr. Schjelderup meddeler fra 


Ziårich at han vil sende et svar til 
professor Heiler. Dette svar kom- 
mer da i desemberheftet av Kirke 


og Kultur. Og dermed håber vi at Å 
forhandlingen er avsluttet her hos. 


OSS. Red. 


RETTS-KULTUR. | 
(samtidig i T. T. og Arbeiderbla- | 


I forbinnelse med dette heftes 
redaksjonelle noter vil vi gjerne på 
dette sted hugfeste professor J o- 
hannes Ordings artikkel i 
Dagbladet torsdag 4. mnovember: 
«Efter lensmannsmordet». Man mø- 
ter her en klar og enkel hevdelse 
av den kristelige etiks prinsipper 
ji deres anvendelse på de fenomener 
vi har oplevet i høst. 

I samme forbinnelse har det in- 
teresse å referere følgende ord av 
dr. Torsten Høverstads artik- 
kel «Skotet på Grorud» 26. 10. 1926 


det): 


«Eg har venta på dette skotet no- 


i år og dag. Eg visste at det vilde — 


koma; frå ein mann eller far — 


som vilde verja æra til kona eller 
dotter si mot eit manna-udyr; når 
lov og domstol ikkje vil verja. Eg 
har sagt det og tenkt det so mang 
ein gong, at sjølv vilde eg gjera 
det um sovore hende mine: skjota 
udyret ned! 


Den mannen som ikkje vil verja 


æra og lukka til kona og dotter, 
bør vera kvar manns niding». 


LITTERATUR 


Fra bygdevei og sætersti av Theo- 
dor Caspari — Oslo 1926. H. 
Aschehoug & Co. 9 illustrerte 
hefter. 


Den som er vokset op sam- 
men med Østlandets bakker og 
skoger, kan like fullt være blinn 
for sin bygds natur. Vi kan 
trenge å vekkes av vanesløvhet. 
Jeg minner om den tyske arbeids- 
mann, som sa: Jeg legger stundom 
hånden over øinene når jeg står 
overfor mitt bygdelandskap; så 
tenker jeg mig at der er en ørken 
foran mig; når jeg da slår øinene 


op, synes alt nytt og vidunderlig. 
Theodor Caspari følger en mer: 
positiv fremgangsmåte. 
oss utenfor stuedøren og sier: Se! 
Og så maler han for oss hvad han 
ser. Hvor mangen en av oss har 
ikke først fått øie på vårt eget, da 


Han tar 


vi merket at fremmede så noget 


i det! Da bøndenes gamle bohave 
blev efterstrept av byantikvarene 


— da opdaget de også selv sine 


klenodier. 
Jeg hilser Casparis bok som en 
renessanse-forjettelse for vår hjem- 

lige østlandsnatur. 
Eiwind Berggrow. 


Danske 


Grundtvigs Brev av 1. P. Bang. 
(Kj.b.hvn. 1926. Kirkeligt Samf. 
av 1898). 


Grundtvig er av de Nordens 
3 jempeskikkelser som man ikke 
kommer forbi uten å bøie sig i 
 æresfryktfull beundring. I Dan- 
marks historie er hans navn risset 
uutslettelig inn. Danskheten står 
som et mektig vær omkring ham. 
Og skalden — mest salme- 
skalden — har sunget sig inn 
også i norske hjerter som den 
edje i tid (måskje den første i 
ang) i det store triumvirat: Kin- 
o Brorson—Grundtvig. Men hans 
fi virke — endog bare som salmedik- 
ter — er så kjempemessig, at vi 
bare fornemmer spredte glimt fra 
hans ånd. Vi skylder derfor prof. 
I. P. Bang megen takk fordi han 
med skjønnsom hånd fører oss nær- 
mere inn til Grundtvigs religiøse 
og folkelige tanker (eller skal vi 
heller si: syner?) også slik som 
de har gjort sitt nedslag i hans re- 
Å igiiøse skaldskap. Prof. Bangs 
bok kjennes måskje fra først av 
noget tungt detaljert, men jo mer 
man leser, desto mere fengsles 
an. Og mange, ialfall av oss nor- 
, får åpnet for oss ukjente 
akter i den storslagne og mer- 
ige kirkelig-folkelige diktning. 
ad Bang skriver om salme- 
— om «det direkte» (et ut- 
kk, som Gr. ofte bruker) — er 
efrem fortrinlig. Skildringen av 
Gr.s syn på ungdommen likeså. 
Det. kjente slagord, «menneske 
først, kristen så», gir han en helt 
tagende utvikling — måskje dog 

jeg han er i behandlingen av 

vel forsiktig. Mindre klar sy- 


bøker. 


Anmeldt av Marcus Gjessing. 


Gr.s stilling til det muntlige og det: 
skrevne ord. Men Gr. selv er her' 
uten tvil vaklende og ikke helt lo-- 
gisk i sin utførelse og gjennemfø-- 
relse. 

Prof. Bang legger ikke skjul på. 
sin absolutte beundring. Han må 
ha lov til å elske og beundre sin: 
Grundtvig, selv om vi ikke alle kan 
følge ham helt i hans beundring 
overfor personen og hans teo- 
logi. Hans polemikk er jalfall li-- 
te tiltalende, og hans teologi kan 
forekomme oss skrøpelig nok i ett. 
og annet. 

Men — det gjør dog godt i vår 
tid å se, at der er dem, som har 
en slik udelt beundringens evne. Og 
boken er god. 


Grundtvig og Kirkens Gjenmæle av 
Olaf Moe. (Oslo 1925 — Asche- 


houg). 


Det er utpreget sobert og nøk-- 
ternt alt hvad prof. Olaf Moe: 
skriver. Derfor leser man ham med 
glede og med tillit. Det gjelder ikke- 
mindre hans bok om Grundivig 
og Kirkens Gjenmeæle. Na- 
turligvis må dommen over en så. 
særmerket personlighet som Grundt- 
vig falle forskjellig, eftersom man 
er åndelig innstillet. Spesielt vil 
bedømmelsen av ham som menne 
ske lett ta farve av, hvorledes man: 
kan se ham i hans optreden i den 
teologiske og kirkelige strid som 
gikk over Danmark for 100 år 
siden. Derfor blir det så meget. 
vanskeligere å skrive objektivt hi- 
storisk om Grundtvig på den sær- 
lige bakgrunn som Kirkens. 
Gjenmæle» danner. Det er me-- 


get fortjenstfullt at prof. Moe med. 


576 


den åpenbart sterke sympati han 
har for Gr., har gitt oss en så nøk- 
tern og objektiv skildring som den- 
ne bok er. Tiden omkring Gr. var 
en meget broket tid i åndelig hen- 
seende — langt anderledes broket 
enn vår egen tid. Den paralellise- 
ring som Moe gir i sitt siste kapi- 
tel er da neppe helt vellykket, og 
boken hadde ikke tapt, om det av- 
snitt hadde vært utelatt. Men deri- 
mot har han efter min mening, vært 
særdeles heldig med det korte og 
almenfattelige billede han ellers gir 
av Gr.s egen tid. Det er en van- 
skelig opgave som. krever solid 
kjenskap til tidens åndelige bryt- 
ninger og de optredende personer. 
Og prof. Moe er en pålitelig veile- 
der. 

Hovedinteressen samler sig mest 
om «Kirkens Gjenmeæle», 
hvorledes dette skrift er vokset 
frem, dets betydning i striden og i 
tiden, og vurderingen av det, samt 
om Gr.s såkalte «kirkelige An 
skmuelse», om dåpspakten og tro- 
ens ord. Fremstillingen her er klar 
og meget instruktiv. Forf. lar sig 
ikke forlede til å overvurdere Gr.s 
betydning — overhodet ikke, hver- 
ken som teolog eller som historiker, 
og dog gir han ham den plass han 
fortjener som den kirkelige ånds- 
kjempe, han var. Selv som Sal- 
meskalden behandles han av 
prof. Moe på en velgjørende objek- 
tiv måte. Vurderingen i forhold til 
Kingo og Brorson er sikkert riktig. 

Bare den lille verdifulle bok had- 


«de fått sin avslutning med det nest- 
siste kapitel: 


Han skal minnes av hver kristen, 
mens der synges sødt i nord. 

Kirkens Gjenmæle av N. F. $. 
Grundtvig. (Kj.b.hvn. 192 
Kirkeligt Samfund). JG 


Det har sagtens sin kirkehistori- 
ske interesse, at Grundtvi g 
skrift «Kirkens Gjenmæle» 
nu påny er gitt ut, og da i nøiagtig 
samme typografiske utstyr som fø: 
ste-utgaven av 1825. Nogen kritik 
av dette skrift ut fra vår tids for-| 
hold hører intetsteds hjemme. Det 
må leses og bedømmes helt ut fra 
dets egen tid. Et ganske lite for- 
klarende tillegg av sognepr 
Hans Kring er altfor utilstrek- 
kelig, om det enn i og for sig er 
verdifullt nok. 


Kirken og Tiden av F. L. Østru 
(Kj.b.hvn. 1925 — G. E. 0. Gad 
«Hvorledes kirken og tiden ka 

finne hinannen» er det =aktuel 

spørsmål, som sogneprest, dr. phi 

F. L. Østrup på en meget e 

verdig og forståelsesfull måte sø! 

å besvare ut fra et på bunnen kon- 

servativt — eller la mig heller 

grunn-kristelig — standpunkt. 
er en sterk vilje til å ene, og en] 
veiledning mot eningens mål, 

for kirken og for tiden. i 

siste vil forf. helst se på som | 

det dype søkende tid. Der kli 
ger en dyp alvorstone gjennem det 
lille skrift, og der ånder fra 
blade en varm kjærlighet av ek 
kristen art. Og selv om man vw 
kunde ha et og annet å innv: mn 
så forstummer enhver innvend 
overfor det som særmerker skrift 

Eskelighet i dette ords finest. 

stand — alvor og kristelig kul 

Måtte det få gjøre sin gode A 

gjerning både for kirke og t 

